open-index/open-wikipedia-markdown huggingface dataset:
ଗଡ଼କାଳିକା ମନ୍ଦିର

ମଧ୍ୟ ପ୍ରଦେଶରେ ଶିପ୍ରାନଦୀ ବା କ୍ଷିପ୍ରା ନଦୀ କୂଳରେ ଅବସ୍ଥିତ ପ୍ରାଚୀନ ନଗରୀ ଅବନ୍ତିକା ବା ଏବର ଉଜ୍ଜୟିନୀର ପ୍ରାଚୀନତମ ଧର୍ମପୀଠଗୁଡ଼ିକ ମଧ୍ୟରେ **ଗଡ଼କାଳିକା ମନ୍ଦିର** ଅନ୍ୟତମ । ପ୍ରତି ବର୍ଷ ଉବୈର୍ଜନରେ 'କାଳିଦାସ ମହୋତ୍ସବ' ଅନୁଷ୍ଠିତ ହେବା ପୂର୍ବରୁ ଗଡ଼କାଳିକା ମନ୍ଦିରରେ ମାତାଙ୍କ ବିଶେଷ ପୂଜାପାଠ କରାଯାଏ । 
## କିମ୍ବଦନ୍ତୀ 
କିମ୍ବଦନ୍ତୀ ଅନୁଯାୟୀ କାଳଜୟୀ କବି କାଳିଦାସ ଏହି ମନ୍ଦିରରେ ପ୍ରାର୍ଥନା କରି, ମାତାଙ୍କ ଆଶୀର୍ବାଦରୁ ମହାକବି ହୋଇପାରିଥିଲେ ।
କାଳିଦାସ ମାତାଙ୍କ ଆଶୀର୍ବାଦ ଲାଭ କରିବା ପରେ ସର୍ବ ପ୍ରଥମେ ତାଙ୍କ ମୁଖରୁ ‘ମହାକାଳୀ ସ୍ତୋତ୍ର’ ବାହାରିଥିଲା ଏବଂ ସେ ‘ଶ୍ୟାମଳା ଦଣ୍ଡକ’ ରଚନା କରିଥିଲେ । 
## ଇତିହାସ 
ଏହି ମନ୍ଦିର ପ୍ରକୃତରେ କେତେ ପ୍ରାଚୀନ ଅଜଣା । ମାତାଙ୍କ ପ୍ରତିମା ପୁରାଣ ବର୍ଣ୍ଣିତ ସତ୍ୟ ଯୁଗର ଏବଂ ମନ୍ଦିର ମହାଭାରତ ଯୁଦ୍ଧ କାଳୀନ ବୋଲି ଧାର୍ମିକମାନେ ବିଶ୍ୱାସ କରନ୍ତି । ସପ୍ତମ ଶତାବ୍ଦୀରେ ସମ୍ରାଟ୍ ହର୍ଷବର୍ଦ୍ଧନ ଜରାଜୀର୍ଣ୍ଣ ଅବସ୍ଥାରେ ଥିବା ମନ୍ଦିରର ପୁନଃ ଉଦ୍ଧାର କରାଇଥିଲେ ।   ଏବକାର ମନ୍ଦିର ଗୋଆଲିୟରର ଶାସକମାନଙ୍କଦ୍ୱାରା ପୁନନିର୍ମିତ । 
## ପୂଜା ଓ ପର୍ବପର୍ବାଣି 
ଏହି ପ୍ରସିଦ୍ଧ ପୀଠରେ ମାତା ମହାକାଳୀଙ୍କ ସମେତ ମହାଲକ୍ଷ୍ମୀ ଓ ମାଆ ସରସ୍ୱତୀ ପୂଜା ପାଉଛନ୍ତି ।
*ujjain darshan
## ଆଧାର 
## ବାହାର ତଥ୍ୟ 
* monuments in Ujjain

ଶ୍ରେଣୀ:ହିନ୍ଦୁ ମନ୍ଦିର
ଓଡ଼ିଶା ଲୋକସେବା ଅଧିକାର ଅଧିନିୟମ, ୨୦୧୨

**ଓଡ଼ିଶା ଲୋକସେବା ଅଧିକାର ଅଧିନିୟମ, ୨୦୧୨** (ଇଂରାଜୀ: **The Odisha Right to Public Services Act, 2012**) ନିର୍ଦ୍ଧାରିତ ସମୟସୀମା ମଧ୍ୟରେ ନାଗରିକମାନଙ୍କୁ ଲୋକ ସେବା ତଥା ତତ୍‌ସମ୍ବନ୍ଧିତ ଆନୁଷଙ୍ଗିକ ସେବା ଯୋଗାଇଦେବା ନିମିତ୍ତ ଓଡ଼ିଶା ବିଧାନ ସଭାଦ୍ୱାରା ପାରିତ ଏକ ଅଧିନିୟମ । 

## ଇତିହାସ 
## ମୁଖ୍ୟ ବୈଶିଷ୍ଟ୍ୟ 
**ଅଧିନିୟମର ଧାରା ୧୦** ଅନୁସାରେ ଏହି ଅଧିନିୟମ ଆଧାରରେ ପ୍ରଦତ୍ତ କୌଣସି ଆଦେଶନାମା ଉପରେ କୌଣସି ନ୍ୟାୟାଳୟ କୌଣସି ମୋକଦ୍ଦମା ବା ଆବେଦନ ଗ୍ରହଣ କରିବେ ନାହିଁ । ଏହାର ଆଦେଶକୁ ନେଇ ଏହି ଅଧିନିୟମ ଅଧୀନରେ ଯାହାକିଛି ଅପିଲ୍‌ ବା ପୁନଃ ନିରିକ୍ଷଣ ଆବେଦନ କରାଯିବ, ମାତ୍ର କୌଣସି ନ୍ୟାୟାଳୟରେ ତାହା ଉପରେ ପ୍ରଶ୍ନ କରାଯିବ ନାହିଁ । ଏହାଛଡା

ଅଧିନିୟମର ଧାରା ୧୨ ଅନୁସାରେ ଏହି ଅଧିନିୟମ ଅନୁସାରେ ପ୍ରସ୍ତୁତ କୌଣସି ନିୟମ ଅନୁଯାୟୀ ସାଧୁ ଉଦ୍ଦେଶ୍ୟରେ କୌଣସି ପଦକ୍ଷେପ ନିଆଯାଇଥିଲେ କିମ୍ବା ନିଆଯିବାକୁ ଅଭିଳାଷ ପୋଷଣ କରାଯାଇଥିଲେ ସେଥିଲାଗି କୌଣସି ବ୍ୟକ୍ତିଙ୍କ ବିରୋଧରେ କୌଣସି ମୋକଦ୍ଦମା, ଅଭିଯୋଜନ କିମ୍ବା ଆଇନଗତ କାର୍ଯ୍ୟବିଧି ଗ୍ରହଣ କରାଯାଇ ପାରିବ ନାହିଁ ।

### ମୁଖ୍ୟ ବିଭାଗମାନ 
#### ଧାରା ୩(୧) 
ବିଭିନ୍ନ ସମୟରେ ରାଜ୍ୟ ସରକାର କେଉଁ କେଉଁ ସେବାଲାଗି ଏହି ଅଧିନିୟମ ଅଭିପ୍ରେତ ତାହା ବିଜ୍ଞପ୍ତି ମାଧ୍ୟମରେ ଘୋଷଣା କରିବେ ଏବଂ ଏହି ସେବା ଯୋଗାଣ ଲାଗି ସମୟସୀମା ମଧ୍ୟ ନିର୍ଦ୍ଧାରଣ କରିବେ ।
#### ଧାରା ୪ 
* ୧) ଏହି ଅଧିନିୟମର ବ୍ୟବସ୍ଥା ଅନୁଯାୟୀ ସେବା ପାଇବାକୁ ଉପଯୁକ୍ତ ଜଣେ ବ୍ୟକ୍ତି ନିଯୁକ୍ତିପାପ୍ତ ଅଧିକାରୀଙ୍କୁ ସେବା ପ୍ରାପ୍ତି ଲାଗି ଆବେଦନ କରିବେ ।
* ୨) ନିଯୁକ୍ତିପ୍ରାପ୍ତ ଅଧିକାରୀ ଗୋଟିଏ ଆବେଦନ ପାଇବାପରେ ନିର୍ଦ୍ଧାରିତ ସମୟସୀମା ମଧ୍ୟରେ ତାହା ଫଇସଲା କରିବେ ।

## କାର୍ଯ୍ୟକାରୀ 
ଅଧିନିୟମର ଧାରା ୧୪ ଅନୁଯାୟୀ ଏହି  ନିୟମ ଅନ୍ତର୍ଗତ ବ୍ୟବସ୍ଥାକୁ କାର୍ଯ୍ୟକାରୀ କରିବା ଲାଗି ରାଜ୍ୟ ସରକାର **ଓଡ଼ିଶା ଲୋକସେବା ଅଧିକାର ନିୟମାବଳୀ, ୨୦୧୨** ପ୍ରଣୟନ କରିଛନ୍ତି ।  ଏହି ନିୟମ ପ୍ରକାରେ ପ୍ରଥମ ଦଫାରେ ୩୪ଟି ସେବାକୁ ଏହାର ଅନ୍ତର୍ଭୁକ୍ତ କରାଯାଇଛି । 

## ଆଧାର 
ଶ୍ରେଣୀ:୨୦୧୨ ଆଇନ
ଶ୍ରେଣୀ:ଓଡ଼ିଶା ରାଜ୍ୟ ନ୍ୟାୟପାଳିକା
ଶ୍ରେଣୀ:ଓଡ଼ିଶା ସରକାର
କବାଟ

**କବାଟ** ସାଧାରଣତଃ ଦ୍ୱାର ବନ୍ଦ କରିବାରେ ସାହାଯ୍ୟ କରିଥାଏ । ଏହା ଘରକୁ ସୁରକ୍ଷା ପ୍ରଦାନ କରିଥାଏ । ଏହାକୁ ଗେଟ ମଧ୍ୟ କୁହାଯାଏ । ଗାଡିର କବାଟ ମଧ୍ୟ ସେହି କାମ ପାଇଁ ବ୍ୟବହାର ହୁଏ ।

## ଇତିହାସ 
, Iran]]
ପ୍ରଥମେ ଇଜିପ୍ଟିୟାନମାନେ ଗୋଟିଏ କାଠରେ କବାଟ ତିଆରି କରିଥିଲେ ।ଆଗରୁ କବାଟ ମାନ ଝୁଲଂତା ଅବସ୍ଥାରେ ରହୁଥିଲା । (୨.୫୪ମି ଚଉଡା,୨୭ ଫୁଟ ଲମ୍ବା) । , India]]ରୋମାନମାନେ ଗୋଟିକିଆ , ଦିଟିକିଆ ବା ତିନିଟିକିଆ କବାଟ ବ୍ୟବହାର କରୁଥିଲେ ।  folding doors at Pompeii (1st century AD)]]ସେମାନେ ତମ୍ବାରେ କବାଟ ତିଆରି କରି ସେଥିରେ ନାନା କାରୁକାର୍ଜ୍ୟ କରୁଥିଲେ । ଭାରତରେ ପଥରରେ କବାଟ ତିଆରି କରୁଥିଲେ ।

ଶ୍ରେଣୀ:ଚଳଣି
ମେବେଣ୍ଡାଜୋଲ

**ମେବେଣ୍ଡାଜୋଲ** ଔଷଧ ଅନେକ ପ୍ରକାରର ପରଜୀବୀ କୀଟ/ପୋକମାନଙ୍କ ନିମନ୍ତେ ବ୍ୟବ‌ହୃତ ହୁଏ । 

ମେବେଣ୍ଡାଜୋଲ ଦେହରେ ଉତ୍ତମରୂପେ ସ‌ହ୍ୟ କରିହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏକ ଡୋଜ ପିଛା ହୋଲସେଲ ମୂଲ୍ୟ ୦.୦୦୪ରୁ ୦.୦୪ ଆମେରିକୀୟ ଡଲାର ।  ଆମେରିକାରେ ଏହାର ଗୋଟୋଏ ଡୋଜର ମୂଲ୍ୟ ପ୍ରାୟ ୧୮ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରେମ ସବୁଠୁ ବଳବାନ

**ପ୍ରେମ ସବୁଠୁ ବଳବାନ**, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ ଅରୁଣ ମହାନ୍ତି । ଅରୁଣ ମହାନ୍ତି ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେବା ସ‌ହ ଶୀର୍ଷାନନ୍ଦ ଦାସ କାନୁନ୍‌ଗୋଙ୍କ ସ‌ହ ଏହାର ସଂଳାପ ରଚନା କରିଥିଇଲେ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନ୍ୟ କରିଥିଲେ ଦୁଷ୍ମନ୍ତ ପଣ୍ଡା ଏବଂ ବର୍ଷା ପ୍ରିୟଦର୍ଶିନୀ । ପ୍ରଥମେ ଏହି ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅରିନ୍ଦମ ରାୟଙ୍କ ନିଆଯାଇଥିଲା । ସେତେବେଳେ ଏହି ଚଳଚ୍ଚିତ୍ରଟିର ଶୀର୍ଷକ 'ସ୍ୱର୍ଗଦ୍ୱାର ସାକ୍ଷୀ' ରଖାଯାଇଥିଲା । ମାତ୍ର ଅରିନ୍ଦମ ଏହି ଚଳଚ୍ଚିତ୍ରରୁ ଓହରିଯିବା ପରେ ଦୁଷ୍ମନ୍ତଙ୍କୁ ନାୟକ ରୂପେ ନିଆଯାଇଥିଲା ଏବଂ ଚଳଚ୍ଚିତ୍ରଟିର ଶୀର୍ଷକ ପ୍ରେମ ସବୁଠୁ ବଳବାନ‌କୁ ବଦଳାଇଦିଆଯାଇଥିଲା ।

ଏହି ଚଳଚ୍ଚିତ୍ରର ନାୟିକା ବର୍ଷା ପ୍ରିୟଦର୍ଶିନୀଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।

## ଅଭିନୟ
ଓଡ଼ିଆଚଳଚ୍ଚିତ୍ର 'ପ୍ରେମ ସବୁଠୁ ବଳବାନ'ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:

*ଦୁଷ୍ମନ୍ତ ପଣ୍ଡା- ରାହୁଲ୍ ମିଶ୍ର
*ବର୍ଷା ପ୍ରିୟଦର୍ଶିନୀ- ବର୍ଷା
*ସିଦ୍ଧାନ୍ତ ମହାପାତ୍ର- ମେଜର କରଣ ପଣ୍ଡା/କାଳିଆ
*ମିହିର ଦାସ- ନୀଳଠା ଦାସ
*ଉତ୍ତମ ମହାନ୍ତି- ନୀଳକଣ୍ଠ ମିଶ୍ର
*ଅପରାଜିତା ମହାନ୍ତି- ନୀଳକଣ୍ଠଙ୍କର ପତ୍ନୀ
*ହର ପଟ୍ଟନାୟକ- ଇନିସ୍‌ପେକ୍ଟର ଭୁଜଙ୍ଗ
*ଇଲୁ ବାନାର୍ଜୀ- ନରେନ୍ଦ୍ର ସିଂହାନିଆ
*ପ୍ରଦ୍ୟୁମ୍ନ ଲେଙ୍କା- ମୁଖ୍ୟମନ୍ତ୍ରୀ
*ଅକ୍ଷୟ ବସ୍ତିଆ- ରଞ୍ଜିତ୍ ସିଂହାନିଆ
*ଅଶୋକ ଦାସ- ବିଜୟ ଗଡ଼ନାୟକ
*ପ‌ପି ସନ୍ତୁକ- ହେଞ୍ଚମ୍ୟାନ୍
*ସୋଫିଆ ଆଲମ୍- ବୈଶାଖି
*ଜୀବନ ପଣ୍ଡା- ବୈରଙ୍ଗୀ
*ରାତ୍ରି ଗୋସ୍ୱାମୀ- ଶୈଲୀ
*ସରୋଜ ପ୍ରଧାନ
*ରାମଶ୍ୱରୀ- ଗୋବରାର ମାଆ
*ଚକ୍ରଧର ଜେନା
*ନରେନ୍ଦ୍ର ବିଶ୍ୱାଳ- ସରପଞ୍ଚ
*ରଜନୀ କାନ୍ତ ଦାସ 

## ଗୀତ ଓ ସଙ୍ଗୀତ
ଗୀତିକାର: ଅରୁଣ ମହାନ୍ତି

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ନଈ ସେପାରୀ କନକ ଗୋରୀ

**ନଈ ସେପାରୀ କନକ ଗୋରୀ**, ୨୦୧୩ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ମହାନ୍ତି । ଅନନ୍ୟା ଚଳଚ୍ଚିତ୍ର ପ୍ରଯୋଜନା ସଂସ୍ଥା ଅଧିନରେ ଏହି ଚଳଚ୍ଚିତ୍ରଟିର ନିର୍ମାଣ କରାଯାଇଥିଲା । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଅଜୟ ମହାନ୍ତି ଏବଂ ସଂଳାପ ରଚନା କରିଥିଲେ ଦେବ ପ୍ରସାଦ ଦାସ । ପଙ୍କଜ ପାଢ଼ୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପାର୍ଥ ସାରଥୀ ରାୟ ଏବଂ ରାଲି ନନ୍ଦ ।  ମିହିର ଦାସ, ଅପରାଜିତା ମହାନ୍ତି, ମୀନକେତନ, ସମରେଶ ରାଉତରାୟ, ଦେବୁ ବୋଷ, ଜୟୀରାମ ସାମଲ, ପ୍ରୀତିରାଜ ଶତପଥୀ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ପାର୍ଥ ସାରଥୀ ରାୟ- ଅବିନାଶ
* ରାଲି ନନ୍ଦ- କନ‌କ
* ରୋଜି- ନିଳୀମା
* ମିହିର ଦାସ- ବିଭୁ
* ଅପରାଜିତା ମହାନ୍ତି- ଲକ୍ଷ୍ମୀ
* ଦେବୁ ବୋଷ- ରଞ୍ଜିତ ପଟ୍ଟନାୟକ
* ଜୟୀରାମ ସାମଲ- ଗୁଣ୍ଡୁଚି
* ଦେବୀ ବାରିକ- ଦୁଶାସନ
* ମିଲି ମହାନ୍ତି- ଦମୟନ୍ତୀ
* ବନମାଳି ପାଣ୍ଡିଆ- ଗନ୍ଧମାର୍ଦ୍ଧନ
* ଥିନ୍- ତିମା
* ସଞ୍ଜୟ- ଗାଁ ଲୋକ
* ସୁଭାଷିସ- ସନିଆ
* ଲଭ୍‌ଲି ଅହ‌ମଦ୍- ଆଇଟମ୍ ନର୍ତ୍ତକୀ
* ଦେବ ପ୍ରସାଦ ଦାସ- ପାଗଳ‌ଲୋକ
* ମୀନକେତନ- ଧୃଜତି ସାମନ୍ତରାୟ
* ପୁରେନ୍ଦୁ ଦତ୍ତ- ଅନାଙ୍ଗ ଗଡ଼ନାୟକ
* ଚକ୍ରଧର ଜେନା
* ମୁନ୍ନା ଖାନ୍- ପୋଲିସ୍ ଆଇ.ଜି.
* ପ‌ପୁ ଖୁଣ୍ଟିଆ- ପୋଲିସ୍ ଡ଼ି.ଏସ୍‌.ପି
* ଅଜୟ ମହାନ୍ତି- ଡାକବାଲା
* ଅଜୟ ପାଢ଼ୀ- ମାଗୁଣିଆ
* କୁନି ପଣ୍ଡା- ଜାମ୍ବବାଟି
* ସଚ୍ଚି ପଣ୍ଡା- ଜଗବନ୍ଧୁ
* ଗଙ୍ଗାଧର ପ୍ରଧାନ- ହରିଆ
* ସମରେଶ ରାଉତରାୟ- ରାଙ୍ଗା
* ପ୍ରିତୀରାଜ ଶତପଥୀ- ବିଭୁ
* କୁସୁମ ତ୍ରୀପାଠୀ- ସନିଆର ପତ୍ନୀ
* କ୍ରିଷ୍ଣା କର - ଭୂଷଣ୍ଡ ସାମନ୍ତରାୟ

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହେନ୍ଦ୍ର ଆଚାର୍ଯ୍ୟ ଏବଂ ଅଜୟ ମହାନ୍ତି । ସଚ୍ଚି ମହାନ୍ତି, ବିଜୟ ମଲ୍ଲ, ମହେନ୍ଦ୍ର ଆଚାର୍ଯ୍ୟ, ରାଜା ଅର୍ଦ୍ଧେନ୍ଦୁ ଶେଖର ମହାନ୍ତି, ଗୀତା ଖୁଣ୍ଟିଆ ଆଦି ଗୀତିକାରମାନେ ଚଳଚ୍ଚିତ୍ରଟିର ଗୀତ ରଚନା କରିଥିଲେ । ତୃପ୍ତି ଦାସ, ଶ୍ରୀକାନ୍ତ ଦାସ, ତପୁ ମିଶ୍ର, ପମି, ଅରବିନ୍ଦ, ଚିତ୍ରବନ୍ଧୁ ମହାନ୍ତି, ଅଜୟ ମହାନ୍ତି, ମହେନ୍ଦ୍ର ଆଚାର୍ଯ୍ୟ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ପୁରସ୍କାର
ରାଜ୍ୟ ସଂସ୍କୃତି ବିଭାଗ ପକ୍ଷରୁ ପ୍ରଦାନ କରାଯାଉଥିବା ୨୪ତମ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଁ ଶ୍ରେଷ୍ଠ ଚିତ୍ର ଗ୍ରହଣ (ପ୍ରମୋଦ ପତି ସମ୍ମାନ) ‘ନଈ ସେପାରୀ କନକ ଗୋରୀ’ର ଚିତ୍ରଗ୍ରହଣକାରୀ ଗାଗାରିନ ମିଶ୍ରଙ୍କୁ ମିଳିଥିଲା, ଶ୍ରେଷ୍ଠ ଗୀତିକାର ପୁରସ୍କାର ବିଜୟ ମଲ୍ଲଙ୍କୁ ମିଳିଥିଲା ଏବଂ ଶ୍ରେଷ୍ଠ ଶବ୍ଦଗ୍ରହଣକାରୀ ପୁରସ୍କାର ମଧ୍ୟ ଏହି ଚଳଚ୍ଚିତ୍ର ପ୍ରାପ୍ତ କରିଥିଲା ।

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ବୁବୋନିକ୍ ପ୍ଲେଗ୍

**ବୁବୋନିକ୍ ପ୍ଲେଗ୍** ରୋଗ ଏକ ପ୍ରକାର ଜୀବାଣୁ ସଂକ୍ରମଣ ଯାହା ୟେର୍‌ସିନିଆ ପେସ୍ଟିସ୍ ଜୀବାଣୁ ଯୋଗୁ ହେଉଥିବା ତିନି ପ୍ରକାର ସଂକ୍ରମଣ ମଧ୍ୟରୁ ଗୋଟିଏ । ବେଳେବେଳେ ଏହି ଫୁଲିଥିବା ଲସିକା ଗ୍ରନ୍ଥି ଫାଟି ମେଲା ହୋଇଯାଏ ।   ଫ୍ଲି କାମୁଡ଼ା ସ୍ଥାନରେ ଦେହ ମଧ୍ୟକୁ ଜୀବାଣୁ ପ୍ରବେଶ କରି ଲସିକାରେ ପ୍ରବାହିତ ହୋଇ ଲସିକା ଗ୍ରନ୍ଥିରେ ପ୍ରବେଶ କରେ ଓ ଏହାଦ୍ୱାରା ଗ୍ରନ୍ଥି ଫୁଲିଯାଏ ଓ ବୁବୋନିକ୍ ପ୍ଲେଗ୍ ହୁଏ । ରକ୍ତ, ଖଙ୍କାର ଓ ଲସିକା ଗ୍ରନ୍ଥିରୁ ତରଳ ପଦାର୍ଥ ନେଇ ପରୀକ୍ଷା କରାଯାଏ ଓ ଜୀବାଣୁ ଦେଖିଲେ ରୋଗ ନିର୍ଣ୍ଣୟ କରାଯାଏ ।  ଚିକିତ୍ସିତ ନ ହେଲେ ୩୦ %ରୁ ୯୦ % ଲୋକ ମୃତ୍ୟୁ ବରଣ କରନ୍ତି । ଚିକିତ୍ସା ସତ୍ତ୍ୱେ ୧୦% ଲୋକଙ୍କର ମୃତ୍ୟୁ ସଙ୍କଟ ରହେ ।

ଚତୁର୍ଦ୍ଦଶ ଶତାବ୍ଦୀରେ ଏହି ରୋଗ କଳା ମୃତ୍ୟୁ ନାମରେ ପରିଚିତ ଥିଲା ଯାହା ଏସିଆ, ୟୁରୋପ ଓ ଆଫ୍ରିକାରେ ୫୦ ନିୟୁତ ଲୋକଙ୍କ ମୃତ୍ୟୁର କାରଣ ଥିଲା । ବୁବୋନିକ୍ ପ୍ଲେଗ୍ ଶବ୍ଦଟି ଏକ ଗ୍ରୀସ ଭାଷାର ଶବ୍ଦ () ଯାହାର ଅର୍ଥ ଉରୁମୂଳ (Groin) ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗୋଲାପି ଗୋଲାପି

**ଗୋଲାପି ଗୋଲାପି**, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ । ସିଦ୍ଧାର୍ଥ ଅଗ୍ରୱାଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରୀକାନ୍ତ ଗୌତମ କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ରିୟା ଦେ । ସିଦ୍ଧାନ୍ତ ମହାପାତ୍ର, ଅପରାଜିତା ମହାନ୍ତି, ମିହିର ଦାସ, ପୃଥ୍ୱୀରାଜ ନାୟକ, ମିନାକ୍ଷୀ, ଦିବାନୀ, ଯାଜ୍ଞସେନୀ, ରମେଶ, ଚିତ୍ତରଞ୍ଜନ, ସ୍ମୃତିରଞ୍ଜନ, ଦୀପିକା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଆଭିନୟ କରିଥିଲେ ।

## ଅଭିନୟ
*ଅମ୍ଳାନ ଦାସ- ଆଦିତ୍ୟ
*ରିୟା ଦେ- ଶ୍ୱେତା
*ମିହିର ଦାସ- ଆଦିତ୍ୟର ବାପା
*ଅପରାଜିତା ମହାନ୍ତି- ଶ୍ୱେତାର ମାଆ
*ସିଦ୍ଧାନ୍ତ ମହାପାତ୍ର - ପ୍ରେମ ଗୁରୁ
*ପୃଥ୍ୱୀରାଜ ନାୟକ- ଶ୍ୱେତାର ବାପା
*ମିନାକ୍ଷୀ- ଆଦିତ୍ୟର ମାଆ
*ଜୀବନ ପଣ୍ଡା- ଅଧ୍ୟାପକ
*ଦିବାନୀ- ରଶ୍ମି
*ଯାଜ୍ଞସେନୀ- ଜିନି
*ରମେଶ 
*ଚିତ୍ତରଞ୍ଜନ 
*ସ୍ମୃତିରଞ୍ଜନ 
*ରୂପାବିତ୍ତି 
*ଶଙ୍କର
* ଦୀପିକା

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଗୀତିକାର ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ ।

## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଆଲବେଣ୍ଡାଜୋଲ

**ଆଲବେଣ୍ଡାଜୋଲ** ଔଷଧ ଅନେକ ରକମର ପରଜୀବୀ କୀଟ ସଂକ୍ରମଣର ଚିକିତ୍ସା ନିମନ୍ତେ ଦିଆଯାଏ ।  ଜିଆର୍ଡ଼ିଆସିସ, ଟ୍ରାଇଚୁରିଆସିସ, ଫାଇଲେରିଆସିସ, ନିଉରୋସିସ୍ଟିସର୍କୋସିସ, ହାଇଡାଟିଡ ରୋଗ, ପିନ‌ୱର୍ମ ରୋଗ, ଓ ଗୋଲକୃମି ଇତ୍ୟାଦି ରୋଗମାନଙ୍କରେ ଏହି ଔଷଧ ଦିଆଯାଏ ।  ଏହା ପାଟିବାଟେ ଦିଆଯାଏ । 

ଅଇ, ପେଟ ଯନ୍ତ୍ରଣା ଓ ମୁଣ୍ଡବଥା ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ।ସମ୍ଭାବ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅସ୍ଥି ମଜ୍ଜା ଦମନ ମୂଖ୍ୟ ଓ ଏହା ଔଷଧ ଖାଇବା ବନ୍ଦ କଲେ ଭଲ ହୋଇଯାଏ ।  ଯକୃତ ପ୍ରଦାହ ହେଉଥିବାର ରୋପୋର୍ଟ ମିଳୁଛି ଓ ଆଗରୁ ଯକୃତ ରୋଗ ଥିଲେ ଏହି ସମ୍ଭାବନା ଅଧିକ ରହେ ।  ଆଲବେଣ୍ଡାଜୋଲ ଔଷଧ ବେଞ୍ଜିମିଡାଜୋଲ ଶ୍ରେଣୀର ଏକ ବ୍ରଡସ୍ପେକ୍‌ଟ୍ରମ ଆଣ୍ଟିହେଲମିନ୍ଥିକ ଏଜେଣ୍ଟ  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପୃଥିବୀର ଅନେକ ସ୍ଥାନରେ ଏହାର ହୋଲସେଲ ଦାମ ଡୋଜ ପିଛା ୦.୦୧ରୁ ୦.୦୬ ଆମେରିକୀୟ ଡଲାର । ସନ ୨୦୧୪ରେ ଏହାର ମୂଲ୍ୟ ଆମେରିକାରେ ଡୋଜ ପିଛା ୫୦ ଆମେରିକୀୟ ଡଲାର ଥିଲା ଯାହା ଅତି ମହ‌ଙ୍ଗା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଇସ୍କ ତୁ ହି ତୁ

**ଇସ୍କ ତୁ ହି ତୁ**, ୨୦୧୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ଫିଲ୍ମ ପ୍ରଡ଼କ୍ସନ ତରଫରୁ ଏହି ଚଳଚ୍ଚିତ୍ରଟିର ପ୍ରଯୋଜନା କରାଯାଇଥିଲା । ଏହି ଚଳଚ୍ଚିତ୍ରଟିର ନାୟିକା ଏକ ଦୂରଦର୍ଶନ କାର୍ଯ୍ୟକ୍ରମ ଜରିଆରେ ବଛାଯାଇଥିଲା । ତରଙ୍ଗ ଟିଭିଦ୍ୱାରା ଆୟୋଜିତ କାର୍ଯ୍ୟକ୍ରମ କିଏ ହେବ ମୋ ହିରୋଇନ ଜରିଆରେ ଏହି ଚଳଚ୍ଚିତ୍ରଟିର ନାୟିକା ଭୂମିକାରେ ଅଭିନୟ ପାଇଁ ଏଲିନା ସାମନ୍ତରାୟଙ୍କୁ ବଛାଯାଇଥିଲା । ସେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ତାପସ ସରଘରିଆ କଥାଚିତ୍ରଟିର କାହାଣୀ ରଚନା କରିଥିଲେ ଓ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ଏଲିନା ସାମନ୍ତରାୟ । ମିହିର ଦାସ, ମୀନ‌କେତନ, ପ୍ରଜ୍ଞା ଖଟୁଆ, ସମରେଶ ରାଉତରାୟ, ଅପରାଜିତା ମହାନ୍ତି, ବିକାଶ ଦାସ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅରିନ୍ଦମ ରାୟ- ସ୍ୱାଧୀନ ମହାପାତ୍ର
* ଏଲିନା ସାମନ୍ତରାୟ - ସିମରନ୍
* ମିହିର ଦାସ- ପ୍ରାଣ
* ପ୍ରିୟଙ୍କା ମହାପାତ୍ର-ସ୍ୱାଧୀନର ମାଆ 
* ଅପରାଜିତା ମହାନ୍ତି- ରୀତା ଡିସୋଜା
* ମୀନକେତନ- ବ‌ବି ଭାଇ
* ପ୍ରଜ୍ଞା ଖଟୁଆ- ନଟବର
* ସମରେଶ ରାଉତରାୟ- ଅହ‌ମଦ୍
* ବିକାଶ ଦାସ- ମୋଲବୀ ଚାଚା
* ଜର୍ଜ ତିଆଡ଼ି- ରହ‌ମାନ୍

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । 

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଗୁଣପୁର ରେଳ ଷ୍ଟେସନ

**ଗୁଣପୁର ରେଳ ଷ୍ଟେସନ** ପୂର୍ବ ତଟ ରେଳ ଅନ୍ତର୍ଗତ ୱଲଟିୟର୍ ବିଭାଗ ଅଧୀନରେ ପରିଚାଳିତ । ଏହା ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ।

## ଇତିହାସ 
ପାରଳାଖେମୁଣ୍ଡିର ରାଜା ତାଙ୍କ ରାଜଧାନୀ ସହ ୪୦&nbsp;କି.ମି ଦୂରରେ ଥିବା ନୁଆପଡା ରେଳ ଷ୍ଟେସନ ସହ ସଂଯୋଗ କରିବାପାଇଁ ନିଷ୍ପତ୍ତି ନେଲେ । ୧୮୯୮ ସରକାରୀ ସ୍ୱୀକୃତି ପାଇବା ପରେ କାମ ଆରମ୍ଭ ହେଲା । ପ୍ରାୟ ସାତ ଲକ୍ଷ ଟଙ୍କା ବ୍ୟୟରେ ନିର୍ମିତ ଏହି ଛୋଟ ଗେଜ୍ ରେଳପଥର ଶୁଭାରମ୍ଭ ୧୯୦୦ ମସିହାରେ ହେଲା । ପ୍ରାରମ୍ଭିକ ଅବସ୍ଥାରେ ଏହି ରେଳ ଚଳାଚଳରେ କ୍ଷତି ସହିବାକୁ ପଡିଲା, କିନ୍ତୁ ୧୯୧୦ ପରେ ପରେ ସାମାନ୍ୟ ଲାଭ ହେବା ସହ ୧୯୨୪-୧୯୨୫ରେ ଲାଭ ପରିମାଣ ବୃଦ୍ଧି ହେଲା । ଫଳରେ ରାଜା ଏଥିରେ ଉତ୍ସାହିତ ହୋଇ ଏହି ରେଳପଥକୁ ଗୁଣପୁର ପର୍ଯ୍ୟନ୍ତ ବିସ୍ତାର କରିବାକୁ ନିଷ୍ପତ୍ତି ନେଲେ । ଏହି ନିଷ୍ପତ୍ତି ଦୁଇଟି ପର୍ଯ୍ୟାୟରେ ଅର୍ଥାତ ୧୯୨୯ ଓ ୧୯୩୧ରେ କାର୍ଯ୍ୟକାରୀ ହେଲା । ପରବର୍ତ୍ତୀ ପର୍ଯ୍ୟାୟରେ ଏହି ରେଳପଥ ତତ୍କାଳୀନ ବେଙ୍ଗଲ୍-ନାଗପୁର ରେଳପଥ ସହ ବିଲୟ ହୋଇଥିଲା । । ଭାରତ ସ୍ୱାଧୀନ ହେବାପରେ ଏହା ଉତ୍ତର-ପୂର୍ବ ରେଳପଥର ଅଂଶ ଭାବେ ଏହା ପରିଗଣିତ ହେଲା । ଏହି ଛୋଟ ଗେଜ୍ ରେଳପଥର ବିସ୍ତାର କରି ବ୍ରଡ୍ ଗେଜ୍ କରିବା ଉଦ୍ଦ୍ୟେଶରେ ପ୍ରଥମେ ୧୯୫୦ ମସିହା ଏବଂ ପରେ ୧୯୬୪ ଓ ୧୯୬୭ ମସିହାରେ ସର୍ଭେ କରାଯାଇଥିଲା । ତେବେ ୨୭ ନଭେମ୍ବର ୨୦୦୨ରେ ଏହି ବ୍ରଡ୍ ଗେଜ୍ ପରିବର୍ତ୍ତନ ପାଇଁ ଭିତ୍ତି ପ୍ରସ୍ତର ସ୍ଥାପନ କରାଗଲା । ୧, ଅପ୍ରିଲ୍ ୨୦୦୩ରେ ଏହି ରେଳପଥ ନବ ଗଠିତ ପୂର୍ବ ତଟ ରେଳପଥର ଅନ୍ତର୍ଭୁକ୍ତ ହେବା ସହ ୯ ଜୁନ ୨୦୦୪ରେ ବ୍ରଡ୍ ଗେଜ୍ ପରିବର୍ତ୍ତନ ପାଇଁ କାର୍ଯ୍ୟର ଶୁଭାରମ୍ଭ ହେଲା । ପରିଶେଷରେ, ୨୧ ଅଗଷ୍ଟ ୨୦୧୧ ଦିନ ବ୍ରଡ୍ ଗେଜ୍‌ରେ ପରିବର୍ତ୍ତିତ ଏହି ରେଳପଥରେ ପୁରୀ-ଗୁଣପୁର ପାସେଞ୍ଜର ଟ୍ରେନ ପ୍ରଥମ ଯାତ୍ରା ଆରମ୍ଭ କରିବା ସହ ପରିବର୍ତ୍ତିତ ବ୍ରଡ୍‌ ଗେଜ୍ ରେଳପଥରେ ରେଳଯାତ୍ରାର ଶୁଭାରମ୍ଭ ହେଲା ।
## ସମୟ ସାରଣୀ 
ବର୍ତ୍ତମାନ ଗୁଣପୁରକୁ ସଂଯୋଗ କରୁଥିବା ଏହି ରେଳପଥରେ ନିମ୍ନ ତିନୋଟି ପାସେଂଜର ଟ୍ରେନ୍ ଯାତାୟତ କରୁଅଛି ।
* 58418 ଗୁଣପୁର - ପୁରୀ (ପାସେଞ୍ଜର)-ପ୍ରସ୍ଥାନ - ୦୬-୨୫ ସକାଳ
* 58505 ଗୁଣପୁର - ବିଶାଖାପାଟଣା (ପାସେଞ୍ଜର) ପ୍ରସ୍ଥାନ - ୧୨-୩୫ ଅପରାହ୍ଣ 
* 58420 ଗୁଣପୁର - ପଲାସା-(ପାସେଞ୍ଜର) ପ୍ରସ୍ଥାନ - ୨୦-୪୫ ରାତ୍ରି

୨୩-୩-୨୦୧୭ ତାରିଖଠାରୁ ଗୂଣପୁର ରେଳ ଷ୍ଟେସନଠାରୁ ପ୍ରଥମ କରି ଦ୍ରୁତଗାମୀ ଯାତ୍ରୀବାହୀ ଏକ୍ସପ୍ରେସ ଭାବେ ୧୮୪୧୮/୧୮୪୧୭ ଗୁଣପୁର-ରାଉଲକେଲା ରାଜ୍ୟରାଣୀ ରେଳଗାଡି ଚଳାଚଳ ଆରମ୍ଭ କରିଥିଲା । ଏହାଦ୍ୱାରା ଗୁଣୁପୁର ସିଧା ସଳଖା ଭାବରେ ଦ୍ରୁତଗାମୀ ଗାଡି ଯୋଗେ ଓଡ଼ିଶାର ଅନ୍ୟ ପ୍ରମୁଖ ସହର ବ୍ରହ୍ମପୁର, ଭୁବନେଶ୍ୱର, କଟକ, ଅନୁଗୋଳ, ସମ୍ବଲପୁର ତଥା ରାଉଲକେଲା ସହ ଯୋଡିହୋଇ ପାରିଲା ।

## ଆଧାର
## ବାହାର ତଥ୍ୟ
* ଗୁଣପୁର ରଳ ଷ୍ଟେସନ ତଥ୍ୟ

ଶ୍ରେଣୀ:ଓଡ଼ିଶାରେ ଥିବା ରେଳ ଷ୍ଟେସନ
ବୈଷ୍ଣବ ଚରଣ ସାମଲ

**ବୈଷ୍ଣବ ଚରଣ ସାମଲ** (ଜନ୍ମ ୨୭ ଫେବୃଆରୀ ୧୯୩୯) ଜଣେ ଓଡ଼ିଶା ସାହିତ୍ୟ ଏକାଡେମୀ, କେନ୍ଦ୍ର ସାହିତ୍ୟ ଅକାଦେମି ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ । ସେ ପ୍ରଧାନତଃ ସମାଲୋଚନା, ଶିଶୁ ସାହିତ୍ୟ, କବିତା ଓ ରମ୍ୟ ରଚନା ଆଦି ରଚନା କରିଛନ୍ତି ।
 
## ପ୍ରାରମ୍ଭିକ ଜୀବନୀ 
ବୈଷ୍ଣବ ଚରଣ ସାମଲ ୧୯୩୯ ମସିହା ଫେବୃଆରୀ ୨୭ ତାରିଖରେ  ଅବିଭକ୍ତ କଟକ ଜିଲ୍ଲା ଓ ବର୍ତ୍ତମାନର କେନ୍ଦ୍ରାପଡ଼ା ଜିଲ୍ଲାର ଚାରିଗାଁଠାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଶ୍ରୀବତ୍ସ ସାମଲ ଓ ମା'ଙ୍କ ନାମ ଜେମାମଣି ସାମଲ । 

ମସିହାରେ ସେ ପ୍ରଥମ କବିତା ଲେଖିଥିଲେ *ନେତା କିଏ* । ୧୯୬୪-୬୫ ମସିହାରୁ ସେ ପ୍ରବନ୍ଧ ଓ ସମାଲୋଚନା ସାହିତ୍ୟ ଲେଖିବା ଆରମ୍ଭ କରିଥିଲେ । ତାଙ୍କ ଲିଖିତ ପ୍ରଥମ ପ୍ରବନ୍ଧ ଥିଲା *ମରୁତୀର୍ଥ* । ତାଙ୍କ ଲେଖା, ସେ ସମୟର ବହୁ ପତ୍ରିକାରେ ପ୍ରକାଶ ପାଉଥିଲା । ସେହି ସବୁ ପ୍ରବନ୍ଧ ମଧ୍ୟରୁ କୋଡ଼ିଏଟି ପ୍ରବନ୍ଧକୁ ସଂକଳିତ କରି, ୧୯୭୧ ମସିହାରେ 'ଜଗନ୍ନାଥ ରଥ' ପ୍ରକାଶନ ସଂସ୍ଥା ତାଙ୍କର ପ୍ରଥମ ପୁସ୍ତକ ପ୍ରକାଶ କରିଥିଲେ । ପୁସ୍ତକଟିର ନାମ ଥିଲା *କଳା ସଂସ୍କୃତି ଓ ସାହିତ୍ୟ* । ସେହି ବର୍ଷ ତାଙ୍କର ପ୍ରଥମ କବିତା ପୁସ୍ତକ *ସମୟରେ ଲିପି* ମଧ୍ୟ ପ୍ରକାଶ ପାଇଥିଲା । ଅଧ୍ୟାପନାକୁ ବୃତ୍ତି ଭାବରେ ଗ୍ରହଣ କରିଥିବା ବୈଷ୍ଣବ ଚରଣ, ୧୯୬୬ମସିହାରେ ଫକୀରମୋହନ ବିଶ୍ୱବିଦ୍ୟାଳୟରୁ ଚାକିରି ଜୀବନ ଆରମ୍ଭ କରି, ୨୦୦୪ ମସିହାରେ 'ବିଶ୍ୱଭାରତୀ' କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ପ୍ରଫେସର ଭାବରେ ସେବା ନିବୃତ ହୋଇଛନ୍ତି । ୨୦୨୪ ମସିହାରେ ପ୍ରବନ୍ଧ ପୁସ୍ତକ 'ଭୂତି ଭକ୍ତି ବିଭୂତି' ପାଇଁ କେନ୍ଦ୍ର ସାହିତ୍ୟ ଅକାଦେମି ପୁରସ୍କାର ପାଇବାକୁ ଯାଉଛନ୍ତି। 

## ରଚନାବଳୀ 
ବୈଷ୍ଣବ ଚରଣ ବିଭିନ୍ନ ସମାଲୋଚନା ମୂଳକ ପ୍ରବନ୍ଧ ଓ ପୁସ୍ତକ ସହିତ ୯ଟି ରମ୍ୟ ରଚନା, ୭ଟି କବିତା ଓ ୮ଟି ଶିଶୁ ସାହିତ୍ୟ ପୁସ୍ତକ ରଚନା କରିଛନ୍ତି ।
### ସମାଲୋଚନା 
* ଓଡ଼ିଆ ଗଳ୍ପ: ଗତି ଓ ପ୍ରକୃତି(୧୯୭୪)
* ସୁରେନ୍ଦ୍ର ଗଳ୍ପମାନସ(୧୯୭୮) 
* ଓଡ଼ିଆ କ୍ଷୁଦ୍ରଗଳ୍ପ: ସ୍ରଷ୍ଟାମାନସ(୧୯୬୮)
* ଓଡ଼ିଆ ଗଳ୍ପର ଇତିବୃତି
*ଓଡ଼ିଆ ଗଳ୍ପ ଉନ୍ମେଷ ଓ ଉତ୍ତରଣ
### କବିତା 
* ସମୟର ଲିପି
* ପୁନଶ୍ଚ ମଣିଷ
* ଆଲୋକିତ ଅନ୍ଧକାର
* ଏକାକୀ ଇଶ୍ୱର
* ଅନ୍ୟ ଏକ ପୃଥିବୀ
* ବିକଳ୍ପ ସତ୍ତା
* ବିବର୍ତ୍ତିତ ପୃଥ୍ୱୀ
### ସମ୍ପାଦନା 
* ମହାପୁରୁଷ ହାଡ଼ିଦାସ ଗ୍ରନ୍ଥାବଳୀ
* ସନ୍ଥକବି ମଣିଦାସଙ୍କ ରଚନାବଳୀ
* ସନ୍ଥକବି ବାହୁଡ଼ା ଦାସ ରଚନାବଳୀ
* ଗଣକବି ଗୋପାଳଦାସ ଗ୍ରନ୍ଥାବଳି
* ପଲ୍ଲୀକବି ନନ୍ଦକିଶୋର ଗ୍ରନ୍ଥାବଳି
### ଗଳ୍ପ 
* ଏକାଏକା ନକ୍ଷତ୍ର
* ଶେଷ ଶୃଙ୍ଗାର

### ରମ୍ୟରଚନା 
* ଆଜ ଦେଖିଲିରେ
* କହିବାକୁ ଲାଜ
* ଇଚ୍ଛନ୍ତି ଦାମ୍ଭିକେ
* ନାରୀର ମୁହଁ
* ସଞ୍ଜୟ ଉବାଚ
* ରଙ୍ଗସଭା
* ମାରିଚ ବାଣି ଓ ଅନ୍ୟାନ୍ୟ ପ୍ରବନ୍ଧ
### ଅନ୍ୟାନ୍ୟ 
* ବିଶ୍ୱବିଦ୍ୟାଳୟ ପ୍ରବନ୍ଧମାଳା
* ପ୍ରବନ୍ଧ ରତ୍ନାବଳୀ
* ଶିଶୁ ସାହିତ୍ୟ, ଧର୍ମ ସାହିତ୍ୟ ଓ ସମାଲୋଚନା
* ସାହିତ୍ୟ ସମ୍ବାଦ
* ସମୀକ୍ଷାଲୋକ
* ଗଣକବି ସାହିତ୍ୟ ସମୀକ୍ଷା
* ସାହିତ୍ୟ ସମ୍ବାଦ(୧୯୮୧)
* ଦୃଷ୍ଟି ଓ ଦିଗନ୍ତ(୧୯୮୧)
* ଭିନ୍ନ ଇଲାକା: ଭିନ୍ନ ଦୃଷ୍ଟି
* ଜଣେ ବଣା ବାଟୋଇର କାହାଣୀ

## ସମ୍ମାନ ଓ ପୁରସ୍କାର 
* ସାହିତ୍ୟ ଅକାଦେମି ପୁରସ୍କାର : ୨୦୨୪ ('ଭୂତି ଭକ୍ତି ବିଭୂତି' ପାଇଁ)
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୨  - (ଭିନ୍ନ ଇଲାକା: ଭିନ୍ନ ଦୃଷ୍ଟି ପାଇଁ)
* ବିଷୁବ ପୁରସ୍କାର, ୨୦୧୭
* ସାରଳା ସମ୍ମାନ, ୨୦୧୪
* ଗୋପୀନାଥ ନନ୍ଦ ପ୍ରବନ୍ଧ ଓ ସମାଲୋଚନା ସମ୍ମାନ, ୧୯୯୯ (ଉତ୍କଳ ସାହିତ୍ୟ ସମାଜ ପ୍ରଦତ୍ତ) 
* କ୍ଷେତ୍ରବାସୀ ସାହିତ୍ୟ ବିଦ୍ୟା ପୁରସ୍କାର

## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବିଷୁବ ପୁରସ୍କାର ସମ୍ମାନିତ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ସାରଳା ସମ୍ମାନ ସମ୍ମାନିତ
କାର୍ବିଡୋପା/ଲେଭୋଡୋପା

**କାର୍ବିଡୋପା/ଲେଭୋଡୋପା**, ଅନ୍ୟ ପରିଚିତ ନାମ **ଲେଭୋକାର୍ବ** ଓ **କୋକେୟାରଡୋପା**, ଦୁଇଟି ଔଷଧ କାର୍ବିଡୋପା ଓ ଲେଭୋଡୋପାର ମିଶ୍ରଣରେ ତିଆରି ।  ଏହା ପ୍ରାଥମିକ ଭାବରେ ପାର୍କିନସନ ରୋଗ ରୋଗର ଲକ୍ଷଣ ଉପଶମ ନିମନ୍ତେ ବ୍ୟବ‌ହାର କରାଯାଏ, କିନ୍ତୁ ରୋଗର ଧାରା ବଦଳେନାହିଁ । ଏହା ପାଟି ମାଧ୍ୟମରେ ଦିଆଯାଏ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା ଓ ଅଇ ମୂଖ୍ୟ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ମଧ୍ୟମ ଧରଣର ଦାମିକା  ସାରା ପୃଥବୀରେ ଏହାର ହୋଲସେଲ ମୂଲ୍ୟ ମାସକୁ ପ୍ରାୟ ୧.୮୦ରୁ ୩.୦୦ ଆମେରିକୀୟ ଡଲାର ।  ଆମେରିକାରେ ଏହାର ମୂଲ୍ୟ ୫୦ରୁ ୧୫୦ ଆମେରିକୀୟ ଡଲାର ।। 

## ଆଧାର 
ଶ୍ରେଣୀ:ଔଷଧ
ଟକ୍‌ସୋପ୍ଲାଜମୋସିସ୍

**ଟକ୍‌ସୋପ୍ଲାଜମୋସିସ୍**  ଏକ ପରଜୀବୀ ରୋଗ ଯାହା *ଟକ୍‌ସୋପ୍ଲାଜମା ଗୋଣ୍ଡି* ଯୋଗୁ ହୁଏ ।ବୟଃପ୍ରାପ୍ତ ଲୋକଙ୍କର ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ ।  ବେଳେବେଳେ କିଛି ସପ୍ତାହ ବା ମାସ ଧରି ସାମାନ୍ୟ ଫ୍ଲୁ ଭଳି ଥଣ୍ଡା ହୁଏ ଓ ଲସିକା ଗ୍ରନ୍ଥି ଦରଜ ହୋଇଯାଏ ।

ପରଜୀବୀର ସିସ୍ଟ ମିଶ୍ରିତ ଦରସିଝା ଖାଦ୍ୟ ଖାଇଲେ, ସଂକ୍ରମିତ ବିଲେଇ ମଳ ଅପମିଶ୍ରିତ ଖାଦ୍ୟ ଖାଇଲେ ଓ ଗର୍ଭାବସ୍ଥାରେ ମାଆ ସଂକ୍ରମିତ ଥିଲେ ଶିଶୁକୁ ଏହି ରୋଗ ବ୍ୟାପେ ।  କ୍ୱଚିତ ଏହି ରୋଗ ରକ୍ତ ସଞ୍ଚାରଣଦ୍ୱାରା ବ୍ୟାପିଥାଏ ।  ଏହା ମାନବଠାରୁ ଅନ୍ୟ କୌଣସି ଉପାୟରେ ମାନବକୁ ବ୍ୟାପେନାହିଁ । ରକ୍ତରେ ଏହାର ଆଣ୍ଟିବଡି ମିଳିଲେ ଓ ଆମ୍‌ନିଓଟିକ୍ ତରଳ ପଦାର୍ଥରେ ପରଜୀବୀର ଡିଏନଏ ମିଳିଲେ ରୋଗ ନିର୍ଣ୍ଣୟ କରାଯାଏ । 

ଖାଦ୍ୟ ଉତ୍ତମରୂପେ ପ୍ରସ୍ତୁତ କଲେ ଏହି ରୋଗ ପ୍ରତିରୋଧ କରିହୁଏ । ଗର୍ଭବତୀ ମହିଳାଙ୍କୁ ବିଲେଇ ଛୁଆ ବାକ୍ସ ପରିସ୍କାର କରିବାକୁ ମନା କରାଯାଏ । ଲକ୍ଷଣ ନ ଥିବା ଲୋକଙ୍କ ଚିକିତ୍ସା ଅନାବଶ୍ୟକ । ଗର୍ଭାବସ୍ଥାରେ ଚିକିତ୍ସା ନିମନ୍ତେ ସ୍ପାଇରାମାଇସିନ କିମ୍ବା ପାଇରିମେଥାମିନ/ସଲଫାଡାଏଜିନ ଓ ଫଲିନିକ ଏସିଡ ଦିଆଯାଇପାରେ ।

ପୃଥିବୀର ପ୍ରାୟ ୫୦ % ଲୋକଙ୍କୁ ଏହି ରୋଗ ହୁଏ । ଆମେରିକାରେ ୨୩ % ଲୋକ ଏହାଦ୍ୱାରା ଆକ୍ରାନ୍ତ ହୁଅନ୍ତି, ଓ ପୃଥିବୀର କେତେକ ସ୍ଥାନରେ ୯୫ % ଲୋକ ଆକ୍ରାନ୍ତ ହୁଅନ୍ତି ।  ଚାର୍ଲସ୍ ନିକୋଲି ଓ ଲୁଇ ମାନ‌କ‌କ୍ସ ପ୍ରଥମେ ସନ ୧୯୦୮ରେ ଏହା ବିଷୟରେ ବର୍ଣ୍ଣନା କରିଥିଲେ । ମାଆଠାରୁ ଶିଶୁକୁ ବ୍ୟାପିବା ୧୯୪୧ ମସିହାରେ ପୁଷ୍ଟିକରଣ କରାଯାଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ପରଜୀବୀ ରୋଗ
ଆସେଟିଲସିସ୍ଟିନ

**ଆସେଟିଲସିସ୍ଟିନ**, ଅନ୍ୟ ନାମ '''*ଏନ*-ଆସେଟିଲସିସ୍ଟିନ** ବାr ***ଏନ*-ଆସେଟିଲ-*ଏଲ*-ସିସ୍ଟିନ** (**ଏନଏସି'''), ଏକ ଔଷଧ ଯାହା ପାରାସେଟାମୋଲ(ଆସେଟାମିନୋଫେନ) ଅଧିକମାତ୍ରା (overdose) ନିମନ୍ତେ ଦିଆଯାଏ ଓ ସିସ୍ଟିକ ଫାଇବ୍ରୋସିସ ତ‌ଥା କ୍ରନିକ ଅବସ୍ଟ୍ରକ୍ଟିଭ ପଲମୋନାରି ଡିଜିଜ ରୋଗମାନଙ୍କରେ ବ‌ହଳିଆ ଖଙ୍କାର ପତଳା କରିବା ପାଇଁ ଦିଆଯାଏ ।  ଏହି ଔଷଧ ପାଟିରେ ଖାଇବାକୁ, ଶୀରାରେ ଇଞ୍ଜେକସନ ଆକାରରେ ଓ ଆଘ୍ରଣକାରୀ ଆକାରରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । 

## ଆଧାର 
ଶ୍ରେଣୀ:ଔଷଧ
କିଏ ଦବ ଟକ୍କର

**କିଏ ଦବ ଟକ୍କର**, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଭରତ ଗୌରବ ଦାସ । ଏସ୍ କେ ମୂରଲୀଧରନ୍ ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ନିର୍ମଳ ନାୟକ ସଂଳାପ ରଚନା କରିଥିଲେ । ଏସ୍ ଏକ ମୂରଲୀଧରନ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଭିଜିତ ମଜୁମଦାର ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ 

ପ୍ରଦୀପ ଦତ୍ତ, ପତ୍ରାଳୀ ଚଟ୍ଟୋପାଧ୍ୟାୟ, ମିହିର ଦାସ, ଅପରାଜିତା ମହାନ୍ତି, ସିଦ୍ଧାନ୍ତ ମହାପାତ୍ର, ସୁଧାକର ବସନ୍ତ, ପ୍ରଦ୍ୟୁମ୍ନ ଲେଙ୍କା ପ୍ରମୁଖ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ପ୍ରଦୀପ ଦତ୍ତ- ଶିବ
* ପତ୍ରାଳୀ ଚଟ୍ଟୋପାଧ୍ୟାୟ- ସ୍ମୃତି
* ସୁଧାକର ବସନ୍ତ- ଭାଲୁ ଯାଦବ
* ମିହିର ଦାସ- ବଂଶୀଧର
* ଅପରାଜିତା ମହାନ୍ତି- ଉମା
* ସିଦ୍ଧାନ୍ତ ମହାପାତ୍ର- ଭବାନୀ ପାଇକରାୟ
* ପ୍ରଦ୍ୟୁମ୍ନ ଲେଙ୍କା- ଶିବର ବାପା
* ଶକ୍ତି ବରାଳ
* ବିନ୍ଦୁ- ସତ୍ୟ
* ଭରତ ଗୌରବ ଦାସ- କଲେଜ ଅଧକ୍ଷ
* ନମ୍ରତା ଦାସ- ଶିବର ମାଅ
* ସରୋଜ ଦାସ- ରାଧେଶ୍ୟାମ
* ହାଡ଼ୁ- ସାମ୍ବାଦିକ
* ପ‌ପି ସନ୍ତୁକା- ମନ୍ତ୍ରୀ
* ସିରାଜ- ପୋଲିସ ଇନିସ୍‌ପେକ୍ଟର ମନ୍ଥନ

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ସୁଦର୍ଶନ ଆଚାର୍ଯ୍ୟ

**ସୁଦର୍ଶନ ଆଚାର୍ଯ୍ୟ**(୨୮ ଜାନୁଆରୀ ୧୯୩୯ - ୧ ଡିସେମ୍ବର ୨୦୨୨), କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରାପ୍ତ ଜଣେ ଓଡ଼ିଆ ସାହିତ୍ୟିକ ଥିଲେ। ଓଡ଼ିଆ ସାହିତ୍ୟରେ ଜଣେ ସମାଲୋଚକ, ଅନୁବାଦକ ଏବଂ ସମ୍ପାଦକ ଭାବରେ ତାଙ୍କର ଯୋଗଦାନ ରହିଛି । ତାଙ୍କର ଏଯାବତ ୨୭ଟି ପୁସ୍ତକ ପ୍ରକାଶ ପାଇସାରିଛି ।

ସୁଦର୍ଶନ ୧୯୩୯ ମସିହାରେ ଗଞ୍ଜାମ ଜିଲ୍ଲାର ଜରଡ଼ା ନିକଟସ୍ଥ ସୁବର୍ଣ୍ଣପୁର ଗ୍ରାମରେ ଜନ୍ମଗ୍ରହଣ କରିଥିଲେ । ୧୯୬୮ ମସିହାରୁ ସେ ସାହିତ୍ୟ ସମାଲୋଚନା ଦିଗରେ କାର୍ଯ୍ୟ କରୁଛନ୍ତି । ସେ ବ୍ରହ୍ମପୁର ବିଶ୍ୱବିଦ୍ୟାଳୟର ଓଡ଼ିଆ ଭାଷା ଓ ସାହିତ୍ୟ ବିଭାଗର ମୁଖ୍ୟ ଭାବରେ ସେବା ନିବୃତ ହୋଇ ସାରିଛନ୍ତି । 

## ରଚନବଳୀ 
* ସାହିତ୍ୟ ଓ ସାହିତ୍ୟିକା
* ସ୍ରଷ୍ଟା ଓ ସୃଷ୍ଟି
* ଓଡ଼ିଆ କାବ୍ୟ କୌଶଳ
* ଓଡ଼ିଶାର ଅସ୍ମିତା ସନ୍ଧାନ ଓ ଉପେନ୍ଦ୍ରଭଞ୍ଜ କାବ୍ୟାଲୋଚନା
* କଥା ସରିତ ସାଗର 
* ନିଶାଗ୍ର

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର - ୨୦୦୬ (କଥା ସରିତ ସାଗର ପାଇଁ)
* ଅତିବଡ଼ୀ ଜଗନ୍ନାଥ ଦାସ ସମ୍ମାନ - ୨୦୦୬ 
* ଭାଷା ଭାରତୀ ସମ୍ମାନ - ୨୦୦୭(ନିଶାଗ୍ର ପାଇଁ)
* ଗୋପୀନାଥ ନନ୍ଦ ପ୍ରବନ୍ଧ ଓ ସମାଲୋଚନା ସମ୍ମାନ, ୨୦୦୬ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ସାହିତ୍ୟିକ
ନୂଆ ନୂଆ ପ୍ରେମରେ

**ନୂଆ ନୂଆ ପ୍ରେମରେ**, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଦୀପକ ମିଶ୍ର । ଦୀପକ ମିଶ୍ର ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ଦେବୀଦତ୍ତ ମହାନ୍ତି ଏହାର ସଂଳାପ ରଚନା କରିଥିଲେ । ଏସ୍ କେ ମୁରଲୀଧରନ୍ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଭିଜିତ ମଜୁମଦାର ଏହି କଥାଚିତ୍ରଟିର ସଂଗୀତ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଏବଂ ପତ୍ରାଳୀ ଚଟ୍ଟୋପାଧ୍ୟାୟ । ମିହିର ଦାସ, ଅପରାଜିତା ମହାନ୍ତି, ମୀନକେତନ, ପ୍ରଜ୍ଞା ଖଟୁଆ, ବ୍ରଜ ସିଂ, ସରୋଜ ଦାସ, ପ୍ରଦ୍ୟୁମ୍ନ ଲେଙ୍କା, ପୃଥିରାଜ ନାୟକ, ସୁଭାଶିଷ ଶର୍ମା ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟରେ
ଓଡ଼ିଆଚଳଚ୍ଚିତ୍ର 'ନୂଆ ନୂଆ ପ୍ରେମରେ'ରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ:

*ଅମ୍ଳାନ ଦାସ- ବୁନୁ ବିଶ୍ୱାଳ
*ପତ୍ରାଳୀ ଚଟ୍ଟୋପାଧ୍ୟାୟ- ଖୁସି ତ୍ରୀପାଠି
*ମିହିର ଦାସ- ଓକିଲ ଆଶିଷ
*ଅପରାଜିତା ମହାନ୍ତି- ଓକିଲ ସନ୍ଧ୍ୟା ସାମନ୍ତରାୟ
*ମୀନକେତନ- ପୋଲିସ ଇନିସ୍‌ପେକ୍ଟର
*ପ୍ରଜ୍ଞା ଖଟୁଆ- ଗୋରା
*ଶକ୍ତି ବରାଳ- ଓକିଲ
*ବ୍ରଜ ସିଂ- ନବ
*ସରୋଜ ଦାସ- ରେସ୍ତେଗାଁ ମାଲିକ
*ପ୍ରଦ୍ୟୁମ୍ନ ଲେଙ୍କା
*ପୃଥିରାଜ ନାୟକ- ଖୁସିର ଭାଇ
*ସୁଭାସିଷ ଶର୍ମା- ଡ. ରାହୁଲ
*ଭବାନୀ ପ୍ରସାଦ

## ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
ଶ୍ରବଣା (ନକ୍ଷତ୍ର)

ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦ୍ୱାବିଂଶତମ ନକ୍ଷତ୍ର ହେଉଛି ଶ୍ରବଣା । ରାଶିଚକ୍ର (ଅପମଣ୍ଡଳ)ରେ ମକର ରାଶିରେ ୧୦ ଡିଗ୍ରୀରୁ ୨୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ । 

## ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । 

### ବିଶେଷତ୍ୱ 
* ହିନ୍ଦୁ ଜ୍ୟୋତିଷ ମତେ ଶ୍ରବଣା ନକ୍ଷତ୍ର ତିନିଗୋଟି ତାରାପୁଞ୍ଜର(:en:Altair, :en:Beta Aquilae ଓ :en:Gamma Aquilae ) ସମାହାର ।  ଏହି ତାରାପୁଞ୍ଜ ଏକ ହାତୀର କର୍ଣ୍ଣ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଶ୍ରବଣା ।
* ଶ୍ରବଣା ରାଶିଚକ୍ରରେ ମକର (ରାଶି)ରେ ୧୦ ଡିଗ୍ରୀରୁ ୨୩ ଡିଗ୍ରୀ ୨୦ ମିନିଟ ଯାଏଁ ବ୍ୟାପ୍ତ ।   
* ଚନ୍ଦ୍ର ଏହାର ଅଧିପତି  ।
* ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । 
* ବୈଦିକ ଜ୍ୟୋତିଷ ମତେ ଶ୍ରବଣା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ ଚାଣ୍ଡାଳ । 
* ଶ୍ରବଣା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ କୋମଳ ହୃଦୟ ସଂପନ୍ନ ଏବଂ ବହୁମୁଖୀ ପ୍ରତିଭାର ଅଧିକାରୀ ହୋଇଥାଆନ୍ତି ।   
* ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଶ୍ରବଣା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

::ପ୍ରଥମ ପାଦ- Ju, Khi (खी)  			 
  
::ଦ୍ୱିତୀୟ ପାଦ- Je, Khu (खू),

::ତୃତୀୟ ପାଦ- Jo, Khe (खे) ଏବଂ

::ଚତୁର୍ଥ ପାଦ- Gha, Kho (खो )

## ପୌରାଣିକ କିମ୍ବଦନ୍ତୀ 
## ଅଧିକ ତଥ୍ୟ 
* "List of Naxatras"

## ଆଧାର
ଶ୍ରେଣୀ:ନକ୍ଷତ୍ର
ଭୈରବୀ

**ଭୈରବୀ**  ଦଶ ମହାବିଦ୍ୟାଙ୍କ ମଧ୍ୟରୁ ଅନ୍ୟତମ । ଭୈରବୀ ହେଉଛନ୍ତି ସେହିଦେବୀ ଯେ ସାଧକକୁ ସମସ୍ତ ଚିନ୍ତାରୁ ମୁକ୍ତି ଦିଅନ୍ତି  । ‘ଭ’ରୁ ଭରଣ(ସଂରକ୍ଷଣ), ‘ର’ରୁ ରକ୍ଷଣ(ସୃଷ୍ଟି) ଓ ‘ବ’ରୁ ବମନ(ମୁକ୍ତି) । ଦେବୀଙ୍କ ଶରୀରର ବର୍ଣ୍ଣ ଉଦୟ ସୂର୍ଯ୍ୟ ସମ । ଗଳାରେ ମୁଣ୍ଡମାଳ ଶୋଭିତ ,ସେ ପୁସ୍ତକ, ଜପମାଳା, ଅଭୟ ଓ ବରଦ ମୁଦ୍ରା ଧାରଣ କରନ୍ତି ।୤ଦେବୀ ତ୍ରିନେତ୍ରା ଓ କପାଳରେ ଚନ୍ଦ୍ର ଧାରଣ କରନ୍ତି ।  ସେ ଚଣ୍ଡମୁଣ୍ଡ ନିପାତିନୀ କାଳୀ ସ୍ୱରୂପା, ଦେବୀ ଶ୍ୟାମବର୍ଣ୍ଣା । ଭୈରବୀ ପ୍ରତ୍ୟେକ ମନୁଷ୍ୟ ଭିତରେ ଥିବା ଚେତନାର ରୂପ । ସେ ସମସ୍ତ ପ୍ରକାର ଆକାଙ୍‌କ୍ଷାର ପ୍ରତୀକ ଏବଂ ଯୋଗଦ୍ୱାରା ଏହାର ନିୟନ୍ତ୍ରଣ ଜ୍ଞାନ ପ୍ରଦାୟନୀ।  ଭୈରବୀ ଅତ୍ୟନ୍ତ ଶକ୍ତିଶାଳୀ, ସେ ସମସ୍ତଙ୍କ ମଧ୍ୟରେ କୁଣ୍ଡଳୀନୀ ରୂପେ ଅବସ୍ଥିତ ।  ତାଙ୍କୁ ବିନା ଜ୍ଞାନ ଓ ସାଧନାରେ ଜାଗ୍ରତ କରିବାକୁ ଚେଷ୍ଠା କରିବା ନିଜପାଇଁ  କ୍ଷତିକାରୀ । ମା’ଙ୍କ ସଂରକ୍ଷଣରେ ମନୁଷ୍ୟ ସବୁ ନକରାତ୍ମକତା ଓ ଅଜ୍ଞାନତା ଦୂର ହୋଇ ସିଦ୍ଧି ପ୍ରାପ୍ତିହୁଏ । ତେଣୁ ତାଙ୍କୁ ସକଳ ସିଦ୍ଧି ଭୈରବୀ ମଧ୍ୟ କୁହାଯାଏ ।  ସ୍ୱର୍ଗୀୟ ଦିବ୍ୟ ଜ୍ଞାନାଲୋକରେ ଆଲୋକିତ ପ୍ରାଣୀ ଆଧ୍ୟାତ୍ମିକ ଚମକରେ ଉଦ୍‌ଭାସିତ ହେବାପରେ ସମସ୍ତ ବାଧା ବନ୍ଧନ ତୁଟେଇ ବ୍ରହ୍ମାଣ୍ଡର ଅନନ୍ତ ଅସୀମତା ସହିତ ଏକାକାର ହୋଇଯାଏ । 
## ଆଧାର
ଶ୍ରେଣୀ:ହିନ୍ଦୁ ଦେବୀ
ଶ୍ରେଣୀ:ଅଧାଗଢ଼ା ପ୍ରସଙ୍ଗ
ଶ୍ରେଣୀ:ମହାବିଦ୍ୟା
ଲେଭୋନରଜେସ୍ଟ୍ରେଲ

**ଲେଭୋନରଜେସ୍ଟ୍ରେଲ** ଏକ କୃତ୍ରିମ ହରମୋନ ଯାହା ଜନ୍ମ ନିରୋଧ ବିଧି ନିମନ୍ତେ ବ୍ୟବ‌ହାର କରାଯାଏ । ଏହାର ଏକ ବ୍ରାଣ୍ଡ ନାମ **ପ୍ଲାନ ବି** ଓ ଏହାକୁ ୧୨୦ ଘଣ୍ଟା ମଧ୍ୟରେ ଆଶୁ ଜନ୍ମ ନିରୋଧକ ଭାବରେ ବ୍ୟବ‌ହାର କରାଯାଏ । ଯୌନ ସଙ୍ଗମ ପରେ ଡେରିରେ ଏହି ଔଷଧ ନେଲେ ଏହାର ପ୍ରଭାବ କମିଯାଏ ଓ ଗର୍ଭାଧାନ ହେବା ପୂର୍ବରୁ ଏହା ପ୍ରଭାବୀ ହୁଏ । ଆଇୟୁଡି ଆକାରରେ ପ୍ରୋଜେସ୍ଟେରନ ‌ସ‌ହିତ ଏହା **ମିରେନା** ନାମରେ ମିଳେ, ଏହା ଦୀର୍ଘକାଳୀନ ଗର୍ଭ ପ୍ରତିରୋଧ କରେ । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା- ଅଇ, ସ୍ତନ ଦରଜ, ମୁଣ୍ଡ ବଥା ଓ ଅଧିକ ବା କମ୍ ବା ଅନିୟମିତ ଋତୁସ୍ରାବ ହୁଏ । ଆଶୁ ଗର୍ଭନିରୋଧକ ଭାବେ ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର କ୍ଷତି ହେବାର ପ୍ରମାଣ ମିଳିନାହିଁ । ସ୍ତନ୍ୟପାନ ସମୟରେ ମଧ୍ୟ ଏହାର ବ୍ୟବ‌ହାର ନିରାପଦ । ଏହି ଔଷଧଦ୍ୱାରା ଯୌନ ସଞ୍ଚାରିତ ରୋଗ ସଙ୍କଟ ବଦଳିଯାଏ ନାହିଁ ।  ଏହି ଔଷଧ ଡିମ୍ବକ୍ଷରଣ କମେଇଦିଏ ଓ ଜରାୟୁ ମୁଖକୁ ବନ୍ଦ କରିଦିଏ ଯାହାଦ୍ୱାରା ଶୁକ୍ର ଜରାୟୁ ଭିତରକୁ ପ୍ରବେଶ କରିପାରେ ନାହିଁ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଆମେରିକାରେ ୧୬ ବର୍ଷରୁ ଉର୍ଦ୍ଧ୍ୱ ମଣିଷଙ୍କୁ ଏହା ବିନା ପ୍ରେସକ୍ରିପସନରେ ମିଳେ ।

## ଆଧାର 
ଶ୍ରେଣୀ:ଔଷଧ
ଫେନିଟଏନ

**ଫେନିଟ‌ଏନ**, ବ୍ୟବସାୟୀକ ନାମ **ଡାଇଲାଣ୍ଟିନ**, ଏକ ବାତ ନିରୋଧକ ଔଷଧ ।  ଟୋନିକ-କ୍ଲୋନିକ ବାତ, ଆଂଶିକ ବାତର ପ୍ରତିରୋଧ ନିମନ୍ତେ ବ୍ୟବ‌ହୃତ ହୁଏ । ସ୍ଟାଟସ୍ ଏପିଲେପ୍ଟିକସ୍ ରୋଗରେ ବେଞ୍ଜୋଡାଏଜାପିନ ଔଷଧଦ୍ୱାରା କୌଣସି ଉନ୍ନତି ନ ହେଲେ ଏହି ଔଷଧ ଦିଆଯାଏ । କେତେକ ଅନିୟମିତ ହୃତ୍‌ସ୍ପନ୍ଦନ ରୋଗ ଓ ନିଉରୋପାଥିକ ଯନ୍ତ୍ରଣା ନିମନ୍ତେ ମଧ୍ୟ ଏହା ଦିଆଯାଏ । ଏହି ଔଷଧ ପାଟିବାଟେ ଓ ଶୀରାରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।  ଏହାର ହୋଲସେଲ ମୂଲ୍ୟ ଡୋଜ ପ୍ରତି ୦.୦୦୩ରୁ ୦.୧୫ ଆମେରିକୀୟ ଡଲାର ।   ଏହାର ମାସିକ ଚିକିତ୍ସା ଖର୍ଚ୍ଚ ଆମେରିକାରେ ୩୦ ଡଲାର । 

## ଆଧାର 
ଶ୍ରେଣୀ:ଔଷଧ
ବନମାଳୀ ଦାସ

**ବନମାଳୀ ଦାସ** (୧୭୨୦-୧୭୯୩) ଅଷ୍ଟାଦଶ ଶତାବ୍ଦୀର ପ୍ରମୁଖ ଓଡ଼ିଆ ଭକ୍ତକବି ଓ ଓଡ଼ିଶୀ ସଙ୍ଗୀତକାର ଥିଲେ । "*ଦୀନବନ୍ଧୁ ଦଇତାରୀ*" , "*କେଡେ ଛନ୍ଦ ଜାଣେ ଲୋ ସହି*" , ଜଗନ୍ନାଥ କିଛି ମାଗୁ ନାହିଁ ତୋତେ"*ମଣିମା ହେ ଏତିକି ମାଗୁଣି ମୋର*" ଇତ୍ୟାଦି ତାଙ୍କର ଅନେକ ଜଣାଶୁଣା ରଚନା ଓ ଓଡ଼ିଶୀ ସଙ୍ଗୀତରେ ବ୍ୟବହୃତ । ତାଙ୍କ ଲୋକପ୍ରିୟ ଗୀତସବୁ ପର୍ବପର୍ବାଣି, ଜନସମାଗମ ସ୍ଥଳ ଓ ଓଡ଼ିଶୀ ସଙ୍ଗୀତରେ ବୋଲାଯାଇଥାଏ । ସେ ମଧ୍ୟଯୁଗୀୟ ଓଡ଼ିଆ ଭକ୍ତି-ସାହିତ୍ୟର ଆଦି କବି ଭାବେ ଜଣା । ପ୍ରାରମ୍ଭିକ ଭାବେ କେବଳ ପ୍ରେମ କାବ୍ୟ ରଚନା ଆରମ୍ଭ କରିଥିଲେ ମଧ୍ୟ ପରେ ତାଙ୍କ ରଚନାଗୁଡ଼ିକ ଅଧିକ ଲୋକାଦୃତି ଲାଭ କରିଥିଲା ଓ ସେ ନିଜ ସମକାଳୀନ କବିମାନଙ୍କ ମଧ୍ୟରେ ଜଣାଶୁଣା ଥିଲେ ।

## ପ୍ରାରମ୍ଭିକ ଜୀବନ 
ବନମାଳୀ ଦାସଙ୍କ ଜନ୍ମ ତାରିଖ ସଠିକ ଲିପିବଦ୍ଧ ହୋଇନଥିବାରୁ ବିଭିନ୍ନ ଗବେଷକ ଭିନ୍ନ ଭିନ୍ନ ମତପୋଷଣ କରିଥାନ୍ତି । ତାଙ୍କ ଜନ୍ମ ୧୭୩୬ ଓ ଦେହାନ୍ତ ୧୭୯୩ ବୋଲି ଏକ ଗବେଷଣା ନିବନ୍ଧରେ ଦର୍ଶାଯାଇଥିବା ବେଳେ ଗବେଷକ ଜାନକୀ ବଲ୍ଲଭ ମହାନ୍ତି ତାଙ୍କୁ ବୀରକିଶୋର ଦେବଙ୍କ ସମକାଳୀନ ଓ ଆନୁମାନିକ ଜନ୍ମ ସମୟ ୧୭୨୦ଠାରୁ ୧୭୩୦ ମଧ୍ୟରେ ତଥା ଦେହାନ୍ତ ସମୟ ଜଣାନାହିଁ ବୋଲି ଦର୍ଶାଇଛନ୍ତି ।

## ରଚନାବଳୀ
### ଚଉପଦୀ 
* କେତେ ଛନ୍ଦ ଜାଣେ ଲୋ ସହି
* ତୋ ଲାଗି ଗୋପଦାଣ୍ଡ ମନା
* କି ଲାଜ ପାଇଲି ଆଜ
* ସଙ୍ଗିନୀରେ ଚାହାଁ
* ମଣି ବିମାନେ ଗୋବିନ୍ଦ
* ଆଗୋ ଦୂତୀ! ଆଜ ରାତି
* ସରିବ କି ଏ ନିଶି ଗୋ
* ଆଲୋ ସଖୀ! ପାଶୋରି ନୁହେଁ ଗିରିଧାରୀକି
* ଆଲୋ ସଖୀ! ଅତି ବିଷମ ନେତ୍ର ପୀରତି
* ଏଡ଼େ ନିର୍ଦ୍ଦୟା କାହିଁକି ସୁନାବରନା
* କିଏ ଲୋ ସଜନୀ! କେଳି କଦମ୍ବ ମୂଳେ
*କଳାବତୀ ଖଞ୍ଜନାକ୍ଷି

### ଜଣାଣ 
* ଶ୍ରୀ ଶରଧାବାଲି ମାଗୁଣି ଜଣାଣ (ଜଗନ୍ନାଥ ହୋ କିଛି ମାଗୁନାହିଁ ତୋତେ)
* ଜୟ ଜଗନ୍ନାଥ ହେ ଯଶୋଦା କୁମର
* ଦୀନବନ୍ଧୁ ଦଇତାରୀ
* ମଣିମା ହେ ଏତିକି ମାଗୁଣି ମୋର
* ଦୁଃଖନାଶନ ହେ ସୁଖ ନ ପାଇଲି ଦିନେ
* କୃଷ୍ଣ କେଶବ ହରି
* ଆହେ ପ୍ରଭୁ କଳା ଶ୍ରୀମୁଖ
* ଦୀନବନ୍ଧୁ ଏହି ଅଳି ଶ୍ରୀଛାମୁରେ
* ଚନ୍ଦନ ଯାତ୍ରା ଗୀତ (ମଣି ବିମାନେ ଗୋବିନ୍ଦ, ସଖି ଦେଖଗୋ ରାଧା ମାଧବ ଚାଲି)
* ମହାବାହୁ ଏହି କଥାରେ ମୋ ମନ

## ଆଧାର 
## ବାହାର ଆଧାର 
ଶ୍ରେଣୀ:୧୮ଶ ଶତକ ଜନ୍ମ
ଶ୍ରେଣୀ:୧୮ଶ ଶତକ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୮ଶ ଶତକର ଭାରତୀୟ କବି
ଶ୍ରେଣୀ:ଓଡ଼ିଶାର ଲୋକ
ତପନ ମିଶ୍ର

**ତପନ ମିଶ୍ର**, ଭାରତର ଜଣେ ଜଣାଶୁଣା ବୈଜ୍ଞାନିକ ଅଟନ୍ତି । ଅଧୁନା ସେ ଅହମଦାବାଦସ୍ଥିତ ଭାରତୀୟ ଅନ୍ତରୀକ୍ଷ ଅନୁସନ୍ଧାନ ସଂଗଠନର ଉପଯୋଗ କେନ୍ଦ୍ରର (SAC) ନିର୍ଦ୍ଦେଶକ ଅଟନ୍ତି ।  

## ଜୀବନୀ
ତପନ ମିଶ୍ର ୧୯୬୧ ମସିହାରେ ରାୟଗଡ଼ା ଜିଲ୍ଲାର ରାୟଗଡ଼ାଠାରେ ଜନ୍ମଗ୍ରହଣ କରିଥିଲେ । ସେ ୧୯୮୪ରେ ଜେ.ସି.ବୋଷ ଜାତୀୟ ମେଧା ଅନ୍ୱେଷଣ ଛାତ୍ର ବୃତ୍ତି ଲାଭ କରି କଲିକତାସ୍ଥିତ ଯାଦବପୁର ମହାବିଦ୍ୟାଳୟରୁ ଇଲେକ୍ଟ୍ରୋନିକ୍‌ସ ଏବଂ ଟେଲିକମୁନିକେସନ୍‌ ପାଠ୍ୟକ୍ରମରେ ସ୍ନାତକ ଶିକ୍ଷା ସମାପ୍ତ କରିଥିଲେ ।

## କର୍ମ ଜୀବନ 
ସେ ଭାରତୀୟ ଅନ୍ତରୀକ୍ଷ ଅନୁସନ୍ଧାନ ସଂଗଠନର ଉପଯୋଗ କେନ୍ଦ୍ର (SAR)ରେ ଜଣେ ଡିଜିଟାଲ୍ ହାର୍ଡ଼ୱେର ଇଞ୍ଜିନିୟର ଭାବେ ତାଙ୍କ କର୍ମମୟ ଜୀବନ ଆରମ୍ଭ କରିଥିବା ଡଃ ମିଶ୍ର ପରବର୍ତ୍ତୀ ସମୟରେ ସିନ୍ଥେଟିକ୍ ଆପେର୍‌ଚର୍ ରାଡାର୍ (SAR) ଜ୍ଞାନକୌଶଳ ଉଦ୍ଭାବନକାରୀ ଦଳର ମୁଖ୍ୟ ସଦସ୍ୟ ଭାବେ କାର୍ଯ୍ୟ କରିଥିଲେ ।

## ପୁରସ୍କାର ଓ ସମ୍ମାନ
* ବିକ୍ରମ ସରାଭାଇ ଗବେଷଣା ସମ୍ମାନ- ୨୦୦୪
* ଇସ୍ରୋ ମେଧା ସମ୍ମାନ (ISRO Merit Award)-2008
* ଭାରତୀୟ ଜାତୀୟ ଇଞ୍ଜିନିୟରିଂ ଅକାଦମୀର (:en:Indian National Academy of Engineering) ଫେଲୋସିପ୍ -୨୦୦୭ 
* ଆନ୍ତର୍ଜାତିକ ଆଷ୍ଟ୍ରୋନଟିକସ୍ ଅକାଦମୀର (:en:International Academy of Astronautics) ପତ୍ରକାରିତା ସଦସ୍ୟ -୨୦୦୮
* ରୁଚି ଭାରତ ଗୌରବ ସମ୍ମାନ ( “Ruchi Bharat Gaurav Award-2015” )-୨୦୧୫ 
 
ଏତଦ୍‌ବ୍ୟତୀତ ସେ ଏକାଧିକ ବୌଦ୍ଧିକ ସମ୍ପତ୍ତିର ପେଟେଣ୍ଟ୍ ଅଧିକାର ଲାଭ କରିଛନ୍ତି ।

## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ନଟବର ସାମନ୍ତରାୟ

**ନଟବର ସାମନ୍ତରାୟ** (୨୩ ଡିସେମ୍ବର ୧୯୧୮ - ୧୭ ଅଗଷ୍ଟ ୨୦୦୦) ଜଣେ ଓଡ଼ିଆ ଲେଖକ ଓ ସାହିତ୍ୟ ସମୀକ୍ଷକ ଥିଲେ । ତାଙ୍କର କେତେକ ଜଣାଶୁଣା ସାହିତ୍ୟ-ଐତିହାସିକ ରଚନାବଳୀଗୁଡ଼ିକ ମଧ୍ୟରୁ *ଓଡ଼ିଆ ସାହିତ୍ୟର ଇତିହାସ (୧୮୦୩-୧୯୨୦)* , *ଆଧୁନିକ ଓଡ଼ିଆ ସାହିତ୍ୟର ଭିତ୍ତିଭୂମି*, ଏବଂ *ବ୍ୟାସକବି ଫକୀରମୋହନ* ଆଦି ପ୍ରମୁଖ । ତାଙ୍କ ସମୀକ୍ଷା ଲିଖନସବୁ ଜଣାଶୁଣା ଓଡ଼ିଆ ଲେଖକ ଫକୀରମୋହନ ସେନାପତି ଓ ରାଧାନାଥ ରାୟ ଆଦିଙ୍କ ରଚନା ଉପରେ ପର୍ଯ୍ୟବସିତ । ତାଙ୍କ ଐତିହାସିକ ଗବେଷଣା ବ୍ରିଟିଶ ଶାସନ କାଳରେ ଉପକୂଳ ଓଡ଼ିଶା ଉପରେ ତାହାର ପ୍ରଭାବକୁ ନେଇ ୧୮୦୩ ମସିହାରୁ ୧୯୨୦ ମସିହା ଭିତରେ ପ୍ରକାଶିତ ପ୍ରମୁଖ ଓଡ଼ିଆ ରଚନାବଳୀ ଏବଂ ତତ୍କାଳୀକ ଆଧୁନିକ ଓଡ଼ିଆ ସାହିତ୍ୟ ଉପରେ ବ୍ରିଟିଶ ଶାସନର ପ୍ରଭାବର ଏକ ସବିଶେଷ ବିଶ୍ଳେଷଣ ।

ପିତା: ରାସ ବିହାରୀ ସାମନ୍ତରାୟ, ମାତା: ତୁଳସୀ ଦେବୀ

ଜନ୍ମ ସ୍ଥାନ: ରାମଚନ୍ଦ୍ରପୁର, ଡେଲାଙ୍ଗ, ପୁରୀ

## ପ୍ରକାଶିତ ପୁସ୍ତକାବଳୀ 
* *ବ୍ୟାସକବି ଫକୀରମୋହନ (୧୯୫୭)
* *ବ୍ୟାସକବି ଫକୀରମୋହନ* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (୧୯୫୭-୧୯୫୮)
* *ଯୁଗ ପ୍ରବର୍ତ୍ତକ ରାଧାନାଥ'' ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (୧୯୫୯-୧୯୬୧)

## ଆଧାର 
ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବିଷୁବ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଏରିଥ୍ରୋମାଇସିନ

{{drugbox
| verifiedrevid = 464189839
| IUPAC_name = (3*R*,4*S*,5*S*,6*R*,7*R*,9*R*,11*R*,12*R*,13*S*,14*R*)-6-{[(2*S*,3*R*,4*S*,6*R*)-4-(dimethylamino)-3-hydroxy-6-methyloxan-2-yl]oxy}-14-ethyl-7,12,13-trihydroxy-4-{[(2*R*,4*R*,5*S*,6*S*)-5-hydroxy-4-methoxy-4,6-dimethyloxan-2-yl]oxy}-3,5,7,9,11,13-hexamethyl-1-oxacyclotetradecane-2,10-dione
| image =Erythromycin A.svg
| width = 200
| image2 = Erythromycin_3d_structure.png

| tradename = Eryc, Erythrocin, others ଏହା ଶୀରାରେ ଓ ପାଟିବାଟେ ଦିଆଯାଏ । 

ଏରିଥ୍ରୋମାଇସିନ ଔଷଧର ମୂଖ୍ୟ ପାର୍ଶ୍ୱ ପ୍ରତିକ୍ରିୟାମାନଙ୍କର ନାମ: ପେଟ କ୍ରାମ୍ପ, ବାନ୍ତି ଓ ତରଳ ଝାଡ଼ା । ଗମ୍ଭୀର ପାର୍ଶ୍ୱା ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅନ ଡିଫିସିଲ କୋଲାଇଟିସ, ଯକୃତ ସମସ୍ୟା, ଲମ୍ବା କ୍ୟୁଟି ଓ ଆଲର୍ଜି ଇତ୍ୟାଦି ପ୍ରଧାନ ।  ପେନିସିଲିନ ଆଲର୍ଜି ଥିବା ଲୋକଙ୍କନମନ୍ତେ ଏହା ବିପଦମୁକ୍ତ । ଏରିଥ୍ରୋମାଇସିନ ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ମଧ୍ୟ ଏରିଥ୍ରୋମାଇସିନ ବିପଦମୁକ୍ତ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ବଟିକା ପିଛା ହୋଲସେଲ ମୂଲ୍ୟ    ୦.୦୩ରୁ ୦.୦୬ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଆଇନ କାନୁନ

**ଆଇନ କାନୁନ**, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ଦ୍ର ପଣ୍ଡା । ବିଜୟଲକ୍ଷ୍ମୀ ପଣ୍ଡା ଏହି କଥାଚିତ୍ରଟିର କାହାଣୀ ଲେଖିଥିଲେ । ସନ୍ତୋଷ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍ ଶଙ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିବା ସ‌ହ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତନ୍ମୟ ମିଶ୍ର ଏବଂ ବବ୍‌ଲି । ମିହିର ଦାସ, କୁନା ତ୍ରିପାଠୀ, ପିଣ୍ଟୁ ନନ୍ଦ, ସମରେଶ ରାଉତରାୟ, ସୁମନ, ନୃସିଂହ ମହାନ୍ତି, ଅମର, ପ୍ରିୟଙ୍କା ମହାପାତ୍ର, ମୂଷା, କିଷାନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।  

## ଅଭିନୟରେ
*ତନ୍ମୟ ମିଶ୍ର
*ବବ୍‌ଲି
* ମିହିର ଦାସ
*କୁନା ତ୍ରିପାଠୀ
*ପିଣ୍ଟୁ ନନ୍ଦ
*ସମରେଶ ରାଉତରାୟ
*ରଫି
*ସୁମନ
*ନୃସିଂହ ମହାନ୍ତି
*ଥମସପ୍
*ଅମର
*ଲକି
*ପ୍ରିୟଙ୍କା ମହାପାତ୍ର
*ମୂଷା
*କିଷାନ
*ନାରାୟଣ
*ଓ. ଏନ୍. ଡ୍ରିଲା
*ନଳିନୀ
*ବିନୁ
*ଆରୟନ୍
*ପ୍ରିୟାନ୍ସି
*ଅଭିଶେଖ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ବାପୁ ଗୋସ୍ୱାମୀ, ନିର୍ମଳ ନାୟକ, ସୁଜିତ ପରିଜା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜେମସ୍, ଅଭିଜିତ ମଜୁମଦାର, ଇରା ମହାନ୍ତି, ଉଦିତ ନାରାୟଣ, ପମି, କୁମାର ସାନୁ, ଶାନ୍ତନୁ, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ରାୟଗଡ଼ା ରେଳ ଷ୍ଟେସନ

**ରାୟଗଡ଼ା ରେଳ ଷ୍ଟେସନ** ଓଡ଼ିଶାର ରାୟଗଡ଼ାଠାରେ ଥିବା ଏକ ରେଳ ଷ୍ଟେସନ ।

## ଇତିହାସ 
ବିଜୟନଗରମ୍-ପାର୍ବତୀପୁର ରେଳପଥ ୧୯୦୮-୧୯୦୯ରେ ଆରମ୍ଭ ହେବା ପରେ ୧୯୧୩ ମସିହାରେ ଏହା ସାଲୁରକୁ ସଂପ୍ରସାରିତ ହେଲା । ସେତେବେଳେ ପାର୍ବତୀପୁର-ରାୟପୁର ରେଳପଥ, ଯାହାକି ରାୟଗଡ଼ା ମଧ୍ୟଦେଇ ଯାଇଅଛି, ସଂପୂର୍ଣ୍ଣ ହୋଇଥିଲା ।ଏହି ରେଳପଥ ରାୟଗଡ଼ା ନିକଟବର୍ତ୍ତୀ ଜେକେପୁର ତଥା ଥେରୁବାଲି ଭଳି ଶିଳ୍ପାଞ୍ଚଳ ଦେଇ ଯାଇଅଛି ।

ରାୟଗଡ଼ା ଏବଂ କୋରାପୁଟକୁ ସଂଯୋଗ କରୁଥିବା ରେଳପଥ ୩୧ ଡିସେମ୍ବର, ୧୯୯୮ରେ ସଂପୂର୍ଣ୍ଣ ହେଲା ।

## ଯାତ୍ରୀଙ୍କ ସୁବିଧା 
ଏଠାରେ ପ୍ରତ୍ୟହ ପ୍ରାୟ ୯୩,୦୦୦ ଯାତ୍ରୀ ଯିବା ଆସିବା କରନ୍ତି । ରାୟଗଡ଼ା ରେଳ ଷ୍ଟେସନରେ ଯାତ୍ରୀଙ୍କ ସୁବିଧା ନିମିତ୍ତ ଦ୍ୱିଶଯ୍ୟା ବିଶିଷ୍ଟ ସାଧାରଣ  ପ୍ରତୀକ୍ଷାଳୟ ସହ ଛଅ ଶଯ୍ୟା ବିଶିଷ୍ଟ ଏକ ଯାତ୍ରୀ ଶୟନ କକ୍ଷ(dormitory) ମଧ୍ୟ ରହିଛି ।

## ଆଧାର
## ବାହାର ତଥ୍ୟ
ଶ୍ରେଣୀ:ଓଡ଼ିଶାରେ ଥିବା ରେଳ ଷ୍ଟେସନ
ଅ ଆ ହର୍ଷେଇ

**ଅ ଆ ହର୍ଷେଇ**, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।ଏହି କଥାଚିତ୍ରଟି ଉଭୟ ବଙ୍ଗଳା ଏବଂ ଓଡ଼ିଆ ଭାଷାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲ କୃଷ୍ଣଚନ୍ଦ୍ର ମଲ୍ଲିକ । କୁମାର ଚିନ୍ମୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଏନ୍ ପାଢ଼ୀ ଏହି କଥାଚିତ୍ରଟି ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କିରଥିଲେ ଅର୍ଦ୍ଧେନ୍ଦୁ । ବବ୍‌ଲି ଏବଂ ଶ୍ରୀଜଳା, ଦୁଇଜଣ ନାୟିକା ଏହି କଥାଚିତ୍ରଟିରେ ଅଭିନୟ କରିଥିଲେ । ପ୍ରୀତିରାଜ ଶତପଥୀ, ଅଶ୍ରୁମୋଚନ ମହାନ୍ତି, ଜୀବନ ପଣ୍ଡା, ମୌସୁମୀ ଶାହା, ଶୁଭ, ପ୍ରିୟଙ୍କା, ରୋହନ ଭଟ୍ଟାଚାର୍ଯ୍ୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟରେ
* ଅର୍ଦ୍ଧେନ୍ଦୁ ସାହୁ
* ବବ୍‌ଲି
* ଶ୍ରୀଜଳା ଗୁହା
* ପ୍ରୀତିରାଜ
* ଅଶ୍ରୁମୋଚନ ମହାନ୍ତି
* ଜୀବନ ପଣ୍ଡା
* ମୌସୁମୀ ଶାହା
* ଶୁଭ
* ପ୍ରିୟଙ୍କା
* ରୋହ‌ନ ଭଟ୍ଟାଚାର୍ଯ୍ୟ

## ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜ୍ଞାନ ଏବଂ ବିଭୂତି । କୁମାର ବାପି, ପମି, ଶୈଳଭାମା, ଅରବିନ୍ଦ, ଜୟା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

### ଗୀତ
## ଆଧାର
## ବାହାର ଆଧାର 
* 

ଶ୍ରେଣୀ:୨୦୧୫ର ଓଡ଼ିଆ କଥାଚିତ୍ର
କେଉଁ ଦୁନିଆରୁ ଆସିଲ ବନ୍ଧୁ

ସଞ୍ଜୟ ନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର କେଉଁ ଦୁନିଆରୁ ଆସିଲ ବନ୍ଧୁ ୨୦୦୯ ମସିହାରେ ମୁକ୍ତିଲାଭ କରିଥିଲା ।

## ଅଭିନୟ
* ସବ୍ୟସାଚୀ ମିଶ୍ର- ରାଜୁ
* ଅର୍ଚ୍ଚିତା ସାହୁ- ଝୁମୁରୀ
* ବୁଦ୍ଧାଦିତ୍ୟ ମହାନ୍ତି
* ବବ୍‌ଲି
* ମିହିର ଦାସ
* ବିରେନ୍ ମିଶ୍ର
* ପୁଷ୍ପା ପଣ୍ଡା
* ମୀନକେତନ
* ଚନ୍ଦନ କର- ରାହୁଲ
* ପ୍ରିୟଙ୍କା ମହାପାତ୍ର

## ଗୀତ ଓ ସଙ୍ଗୀତ
ଗୀତିକାର: ଶାନ୍ତିରାଜ ଖୋସ୍‌ଲା, ନିଜାମ ଓ ଏସ୍. ପି. ଭେଙ୍କଟେସ

## ଆଧାର
## ବାହାର ଆଧାର 
* 

ଶ୍ରେଣୀ:୨୦୦୯ର ଓଡ଼ିଆ କଥାଚିତ୍ର
ମେହମୁଦ ହୁସେନ

**ମେହମୁଦ ହୁସେନ**, ଜଣେ ଓଡ଼ିଆ ଚଳଚ୍ଚିତ୍ର ଓ ଧାରାବାହିକ ନିର୍ଦ୍ଦେଶକ ଥିଲେ । ୧୯୮୬ ମସିହାରେ ଅନୱାଣ୍ଟେଡ଼ ଚଳଚ୍ଚିତ୍ର ପାଇଁ, କ୍ୟାନ୍ସ୍ ଚଳଚ୍ଚିତ୍ର ଉତ୍ସବରେ ତାଙ୍କୁ ଶ୍ରେଷ୍ଠ ନବାଗତ ଚଳଚ୍ଚିତ୍ର ନିର୍ଦ୍ଦେଶକ ପୁରସ୍କାର ମିଳିଥିଲା । ଚଳଚ୍ଚିତ୍ର ନିର୍ଦ୍ଦେଶନା ବ୍ୟତିତ ଲେଖାଲେଖି ଓ ସାମ୍ବାଦିକତା କ୍ଷେତ୍ରରେ ମଧ୍ୟ ସେ କାର୍ଯ୍ୟ କରିଥିଲେ । 

ହୁସେନ, ଦିଲ୍ଲୀ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଓ ଜବାହରଲାଲ ବିଶ୍ୱବିଦ୍ୟାଳୟରୁ ପି.ଏଚ.ଡି ଲାଭ କରିଥିଲେ । ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆ, ପୁନାରୁ ଚଳଚ୍ଚିତ୍ର ନିର୍ଦ୍ଦେଶନାରେ ଡିପ୍ଲୋମା କରି, ଚଳଚ୍ଚିତ୍ର ନିର୍ଦ୍ଦେଶନାକୁ ବୃତ୍ତି ଭାବରେ ଗ୍ରହଣ କରିଥିଲେ । ସେ ପ୍ରାୟ ୭୬ଟି ବୃତ୍ତଚିତ୍ର ନିର୍ମାଣ କରିଥିଲେ । ଏତଦ ବ୍ୟତିତ ସମ୍ପୂର୍ଣ୍ଣ ଚଳଚ୍ଚିତ୍ର ଓ ଧାରାବାହିକରେ ମଧ୍ୟ ନିର୍ଦ୍ଦେଶନା ଦେଇଥିଲେ । ଜର୍ମାନ ରେଡ଼ିଓ ପାଇଁ ସମ୍ବାଦଦାତା ଭାବରେ କାର୍ଯ୍ୟ କରିଥିଲେ । ଦେଶ ବିଦେଶର ବହୁ ପତ୍ରପତ୍ରିକାରେ ସାମ୍ବାଦିକ ବା ସ୍ତମ୍ଭକାର ଭାବରେ କାର୍ଯ୍ୟ କରୁଥିଲେ । ସେ କିଛି ପୁସ୍ତକ ମଧ୍ୟ ରଚନା କରିଥିଲେ ।

## ଚଳଚ୍ଚିତ୍ର 
* ଅନୱାଣ୍ଟେଡ଼(ଇଂରାଜୀ) - ୧୯୮୫
* ରଶ୍ମୀରେଖା(ଓଡ଼ିଆ) - ୧୯୯୮
* ଉଲଗୁଲାନ(ସମ୍ବଲପୁରୀ ଭାଷାର ଚଳଚ୍ଚିତ୍ର) - ୨୦୦୯

## ସାମ୍ବାଦିକତା ଓ ସ୍ତମ୍ଭଲିଖନ 
* ନେସନାଲ ହେରାଲଡ଼
* ବ୍ଲିଜ
* ଟାଇମ୍ସ ଅଫ ଇଣ୍ଡିଆ
* ହିନ୍ଦୁସ୍ଥାନ ଟାଇମ୍ସ
* ପାଟ୍ରିୟଟ
* ଇକୋନୋମିକ ଆଣ୍ଡ ପଲିଟିକାଲ ଉଇକ୍ଲି
* ଫ୍ରଣ୍ଟିୟର
* ସଣ୍ଡେ
* ଅନଲୁକର
* ଫିଲ୍ମଫେୟାର
* ମିଡିଲ ଇଷ୍ଟ ଇଣ୍ଟରନେସନାଲ
* ଡେମୋକ୍ରେଟିକ ବାର୍ଲ୍ଡ
* ଥାର୍ଡ କନ୍ସେପ୍ଟ
* ଥାର୍ଡ ବାର୍ଲ୍ଡ ଇମ୍ପାକ୍ଟ
* ଇଣ୍ଡିଆନ ଏରା
* ରେଜିଷ୍ଟାନ୍ସ(ଦମାସକସ)

## ପୁସ୍ତକ 
* The PLO: A study in Ideology, Strategy and Tactics
* The Revolutionary Arabs: The Unfinished Agenda

## ପୁରସ୍କାର ଓ ସମ୍ମାନ 
* ଶ୍ରେଷ୍ଠ ନବାଗତ ଚଳଚ୍ଚିତ୍ର ନିର୍ଦ୍ଦେଶକ(କ୍ୟାନ୍ସ୍ ଚଳଚ୍ଚିତ୍ର ଉତ୍ସବ) - ୧୯୮୬(ଅନୱାଣ୍ଟେଡ଼ ପାଇଁ)
* ପାଲେଷ୍ଟାଇନ ନାଗରିକ ସମ୍ମାନ

୨୦୧୫ ନଭେମ୍ବର ୧୧ତାରିଖରେ ହୁସେନଙ୍କ ପରଲୋକ ଘଟିଥିଲା । 

## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:୨୦୧୫ ମୃତ୍ୟୁ
ସରୋଜ ପଟ୍ଟନାୟକ

**ସରୋଜ ପଟ୍ଟନାୟକ** (୪ ଜୁନ ୧୯୪୦ – ୧୩ ଜାନୁଆରୀ ୨୦୨୨) ଜଣେ ଭାରତୀୟ ଗୀତିକାର ଓ ସଙ୍ଗୀତ ନିର୍ଦ୍ଦେଶକ ଥିଲେ । ସେ ଚାରି ଦଶନ୍ଧି ଧରି ଓଡ଼ିଆରେ ଗୀତିକବିତା ଓ ସଙ୍ଗୀତ ନିର୍ଦ୍ଦେଶନା ଦେଇଆସିଥିଲେ । ବୃତ୍ତିରେ ସେ ଓଡ଼ିଶା ସରକାରଙ୍କ ପୂର୍ତ୍ତ ଏବଂ ଗୃହନିର୍ମାଣ ବିଭାଗରେ ଯନ୍ତ୍ରୀ ଭାବେ କାର୍ଯ୍ୟ କରି ଅବସର ଗ୍ରହଣ କରିଥିଲେ । ସେ ୧୯୭୭ ମସିହାରେ ଅଭିମାନ କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ସଙ୍ଗୀତ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ସଂଗୀତ ନିର୍ଦ୍ଦେଶନା ଦେଇଥିବା ଅନ୍ୟ କେତେକ ଜଣାଶୁଣା ଚଳଚ୍ଚିତ୍ର ହେଲା ଫୁଲ ଚନ୍ଦନ, ଝିଅଟି ସୀତା ପରି, ଅଭିଳାଷ, ଚଳଚ୍ଚିତ୍ର ଭିନ୍ନ ବିଭିନ୍ନ ନାଟକ, ଟିଭି ସିରିଏଲ, ଟେଲି ଫିଲ୍ମ ଆଦିରେ ମଧ୍ୟ ସେ ସଂଗୀତ ନିର୍ଦ୍ଦେଶନା ଦେଇଥିଲେ । ସେ ଭିନ୍ନ ସମୟରେ ଅଭିନୟ ମଧ୍ୟ କରିଥିଲେ ।

୨୦୨୨ ଜାନୁଆରୀ ୧୩ ତାରିଖ ସନ୍ଧ୍ୟାରେ ୮୧ ବର୍ଷ ବୟସରେ ତାଙ୍କ ବାରିପଦା ବଡ଼ବଜାରସ୍ଥିତ ବାସଭବନରେ ହୃଦ୍‌ଘାତରେ ତାଙ୍କର ଦେହାନ୍ତ ହୋଇଥିଲା ।

## ଜୀବନୀ 
### ପ୍ରାରମ୍ଭିକ ଜୀବନ 
ସରୋଜ ପଟ୍ଟନାୟକ ୧୯୪୦ ମସିହା ଜୁନ ୨ ତାରିଖରେ ମୟୂରଭଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ତିନି ଜଣ ପୁଅ ଓ ଜଣେ ଝିଅ ଅଛନ୍ତି ।

### ସଂଗୀତ ଶିକ୍ଷା 
ସେ ପିଲାବେଳରୁ ସଙ୍ଗୀତ ପ୍ରତି ଆଗ୍ରହୀ ଥିଲେ ଓ ନିଜେ ହାରମୋନିୟମ ଧରି ଗୀତ ଶିଖିଥିଲେ । ମୟୂରଭଞ୍ଜର ପ୍ରାକୃତିକ ପରିବେଶ ଓ ଲୋକଗୀତ ତାଙ୍କୁ ପିଲାଦିନରୁ ପ୍ରଭାବିତ କରିଥିଲା । ତାଙ୍କ ନିର୍ଦ୍ଦେଶିତ ଗୀତ ସୁରରେ ଏହି ପ୍ରଭାବ ଦେଖିବାକୁ ମିଳେ । ସେ ବଡ଼ ଭଉଣୀ କବିତା ପଟ୍ଟନାୟକଙ୍କ ନିକଟରୁ ଏହା ପରେ ସଙ୍ଗୀତ ଶିକ୍ଷା କରିଥିଲେ ।। ହୃଦ୍‌ଘାତରେ ତାଙ୍କର ବାରିପଦା ବଡ଼ବଜାରସ୍ଥିତ ବାସଗୃହରେ ଦେହାନ୍ତ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
## ଫିଲ୍ମୋଗ୍ରାଫି 
* ଅଭିମାନ - ୧୯୭୭ (ସଙ୍ଗୀତ ନିର୍ଦ୍ଦେଶକ)
* ଫୁଲ ଚନ୍ଦନ - ୧୯୮୨ (ସଙ୍ଗୀତ ନିର୍ଦ୍ଦେଶକ)
* ଝିଅଟି ସୀତା ପରି - ୧୯୮୩ (ସଙ୍ଗୀତ ନିର୍ଦ୍ଦେଶକ)
* ଅଭିଳାଷ - ୧୯୮୪ (ସଙ୍ଗୀତ ନିର୍ଦ୍ଦେଶକ ଓ ଗୀତିକାର)
* ହାକିମ ବାବୁ - ୧୯୮୫ (ସଙ୍ଗୀତ ନିର୍ଦ୍ଦେଶକ)
* ମୋ ମନ ଖାଲି ତୋରି ପାଇଁ - ୧୯୯୫ (ସଙ୍ଗୀତ ନିର୍ଦ୍ଦେଶକ ଓ ଗୀତିକାର)
* ତୁମେ ହିଁ ସାଥୀ ମୋର - ୨୦୦୯ (ସଙ୍ଗୀତ ନିର୍ଦ୍ଦେଶକ ଓ ଗୀତିକାର)
* ଏଇ ସଂଘର୍ଷ - ୧୯୯୮ (ସଙ୍ଗୀତ ନିର୍ଦ୍ଦେଶକ)
* ଭିନ୍ନ ସମୟ - ୧୯୯୨(ଅଭିନୟ)

## ସମ୍ମାନ 
* ସେ ଫୁଲ ଚନ୍ଦନ, ଅଭିଳାଷ ଓ ଭିନ୍ନ ସମୟ ଆଦି ଚଳଚ୍ଚିତ୍ର ପାଇଁ ଶ୍ରେଷ୍ଠ ସଙ୍ଗୀତକାର ଭାବେ ତିନି ଥର ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ରେଶମ ପଥ

**ଆମ ଦେଶରେ** 

**ରେଶମ ପଥ** (**ରେଶମ ସୂତ୍ର** ବା **ରେଶମ ମାର୍ଗ** ନାମରେ ମଧ୍ୟ ଜଣା) ଏକ ପୁରାତନ ବେପାର ବଣିଜ ତଥା ଚଳଣିଗତ ଆଦାନ ପ୍ରଦାନ ପଥକୁ ବୁଝାଇଥାଏ । ବିଭିନ୍ନ ସମୟରେ ଏହି ପଥସବୁ ଯୋଡ଼ିଥିଲା ଏସିଆ ମହାଦେଶ ସହ ପାଶ୍ଚାତ୍ୟ ଓ ପ୍ରାଚ୍ୟ ଭିତରେ ଚଳଣିଗତ ପରିବହନ ନିମନ୍ତେ ଚୀନ ଓ ଭାରତର ବଣିକ, ତୀର୍ଥଯାତ୍ରୀ, ସାଧୁ, ଯାଯାବର ଓ ସହରୀ ଲୋକଙ୍କୁ ଭୂମଧ୍ୟ ସାଗର ସହ ଯୋଡ଼ିଥିଲା ।

ହାଣ ସାମ୍ରାଜ୍ୟ (ଖ୍ରୀ.ପୂ. ୨୬୦- ଖ୍ରୀ.ପୂ.  ୨୨୦)ର ରାଜୁତି କାଳରେ  ବ୍ୟାପୀ ରହିଥିବା ରେଶମ ପଥର ନାମ ପଥ ସାରା ଚାଲିଥିବା ମଖମଲି ଚୀନି ରେଶମର ବେପାର ବଣିଜରୁ ଆସିଛି । ଚୀନି ରାଜଦୂତ ଚାଙ୍ଗ କିଆନଙ୍କ  ଦୂତକାମ ଓ ଅନ୍ୱେଷଣ ସକାଶେ ରେଶମ ବେପାରର କେନ୍ଦ୍ରୀୟ ଏସୀୟ ବିଭାଗଗୁଡ଼ିକ ପାଖାପାଖି ଖ୍ରୀ.ପୂ. ୧୧୪ ବେଳକୁ ହାଣ ସାମ୍ରାଜ୍ୟଦ୍ୱାରା ବଢ଼ାଯାଇଥିଲା । ଚୀନି ନିଜ ବେପାରର ସୁରକ୍ଷା ନିମନ୍ତେ ଅତି ଯତ୍ନବାନ ହୋଇ ବଣିଜ ପଥର ସୁରକ୍ଷା କରିବା ପାଇଁ ଚୀନର ବିଶାଳ କାନ୍ଥକୁ  ବଢ଼ାଇଥିଲେ ।

ରେଶମ ପଥରେ ବେପାର ବଣିଜ ଚୀନ, ଭାରତୀୟ ଉପମହାଦେଶ, ପର୍ସିଆ, ଇଉରୋପ, ଆଫ୍ରିକା ଶିଖର ଓ ଆରବିଆରେ ସଭ୍ୟତା ଓ ଏହାର ଦୂରବାଟ, ରାଜନୀତିକ, ଅର୍ଥନୀତିକ ସମ୍ବନ୍ଧ ଆଦି ଆରମ୍ଭ କରି ବିକାଶରେ ଏକ ପ୍ରମୁଖ ଭୂମିକା ନିଭାଇଥିଲା ।  ଚୀନରେ ରେଶମ ମୁଖ୍ୟ ବେପାର ଉପାଦାନ ହୋଇଥିଲେ ହେଁ ଅନ୍ୟାନ୍ୟ ପଦାର୍ଥସବୁର ବେପାର ମଧ୍ୟ ହେଇଥିଲା । ଏହା ଛଡ଼ା ଧର୍ମ, ସମନ୍ୱୟୀ ଦାର୍ଶନିକଗଣ, ବିଭିନ୍ନ ବୈଷୟିକ କୌଶଳ ଏପରିକି ରୋଗସବୁ ମଧ୍ୟ ରେଶ ପଥ ଦେଇ ବ୍ୟାପିଥିଲେ । ସଭ୍ୟତାଗୁଡ଼ିକ ଭିତରେ ବାଣିଜ୍ୟିକ ଆଦାନପ୍ରଦାନ ସଙ୍ଗେ ଚଳଣିଗତ ଆଦାନପ୍ରଦାନ ମଧ୍ୟ ଏହି ଅନ୍ତର୍ଜାଲ ଯୋଗୁ ସାଧିତ ହେଉଥିଲା ।

ପୁରାତନ କାଳରେ ମୁଖ୍ୟ ବଣିକମାନେ ଥିଲେ ଚୀନି, ପର୍ସିଆନ, ସୋମାଲୀୟ, ସିରିଆନ, ରୋମାନ, ଆର୍ମେନିଆନ, ଭାରତୀୟ ଓ ବ୍ୟାକ୍ଟେରିଆନ ଥିଲେ ଓ ପରେ ୫ମରୁ ୮ମ ଶତକ ଯାଏ ସଗଡ଼ିଆନ ଲୋକେ । ଇସଲାମର ଉତ୍ଥାନ ଫଳରେ ଆରବୀୟମାନେ ମଧ୍ୟ ବେପାରରେ ଅଧିକ ସକ୍ରିୟ ହେବା ଆରମ୍ଭ କଲେ ।

୨୦୧୪ ମସିହା ଜୁନମାନରେ ଇଉନେସ୍କୋ ଚାଙ୍ଗାନ ଟିଆଁସାଁ କରିଡ଼ର ଅଫ ଦି ସିଲ୍କ ରୋଡ଼କୁ ବିଶ୍ୱ ଐତିହ୍ୟ ସ୍ଥଳୀର ମାନ୍ୟତା ଦେଇଥିଲେ ।

## ଇତିହାସ
### ପୂର୍ବାରମ୍ଭ
#### ଅନ୍ତର୍ମହାଦେଶୀୟ ଯାତ୍ରା
 ଘୋଡ଼ା ଚଢ଼ାଳି ।]]

ଭାରବାହୀ ପଶୁମାନଙ୍କୁ ପାଳନ କରି ଓ ଜାହାଜ ଗଢ଼ାରେ ଉନ୍ନତୀକରଣ ହେବା ପରେ ଇତିହାସ ପୂର୍ବ ଲୋକେ ଦୂର ବାଟରେ ଅଧିକ ଓଜନିଆ ଭାର ନେବା ଆଣିବା କରିବା ଆରମ୍ଭ କଲେ । ଏଥି ସହିତ ଚଳଣିଗତ ଆଦାନପ୍ରଦାନ ଓ ବେପାର ମଧ୍ୟ ବଢ଼ିଲା । ଏସିଆର ବିଶାଳ ଘାସପଡ଼ିଆ ଅଧିକ ଚାରଣ ପାଇଁ ଜାଗା, ପାଣି, ଓ ଯାଯାବରମାନଙ୍କ ପାଇଁ ସହଜ ବାଟ ଯୋଗାଇଲା । ଫଳରେ ପଥଚାରୀମାନେ ଚାଷଜମି ନଷ୍ଟ ନ କରି ଓ ବଣୁଆ ପଶୁମାନଙ୍କୁ ନ ହୁରୁଡ଼ାଇ ପ୍ରଶାନ୍ତରୁ ଆଫ୍ରିକା ତଥା ଇଉରୋପ ଭିତରେ ଅଧିକ ଦୂରତା ଅତିକ୍ରମ କରିପାରିଲେ ।

#### ଚୀନୀ ଓ ମଧ୍ୟ ଏସୀୟ ଯୋଗାଯୋଗ
ଖ୍ରୀ.ପୂ. ଦ୍ୱିତୀୟ ସହସ୍ରାବ୍ଦଠାରୁ ଇଆରକେଣ୍ଟ ଓ ଖୋଟାନରୁ ନେଇ ଚୀନ ଯାଏ ନେଫ୍ରାଇଟ ଜେଡ଼ର କାରବାର ଚାଲିଥିଲା ।

## ଆଧାର 
## ବାହାର ଲିଙ୍କ
* Silk Road Atlas (University of Washington)
* *The Silk Road* , a historical overview by Oliver Wild
* *The Silk Road Journal*, a freely available scholarly journal run by Daniel Waugh
* *The New Silk Road* – a lecture by Paul Lacourbe at TEDxDanubia 2013
* Escobar, Pepe (February 2015). *Year of the Sheep, Century of the Dragon? New Silk Roads and the Chinese Vision of a Brave New (Trade) World,* an essay at Tom Dispatch


ଶ୍ରେଣୀ:ପୁରାତନ ସଡ଼କ ଓ ପଥ
ଶ୍ରେଣୀ:ପୁରାତନ ଆନ୍ତର୍ଜାତିକ ସମ୍ବନ୍ଧ
ଶ୍ରେଣୀ:ଇଉରେସୀୟ ଇତିହାସ
ଶ୍ରେଣୀ:ମଧ୍ୟଯୁଗୀୟ ଏସିଆ
ଶ୍ରେଣୀ:ଆନ୍ତର୍ଜାତିକ ସଡ଼କ ଅନ୍ତର୍ଜାଲ
ଶ୍ରେଣୀ:ଏସୀୟ ସଡ଼କ ପରିବହନ
ଶ୍ରେଣୀ:ବାଣିଜ୍ୟିକ ପଥ
ଶ୍ରେଣୀ:ପାକିସ୍ତାନର ପୁରାତନ ଇତିହାସ
ଶ୍ରେଣୀ:ପାକିସ୍ତାନର ବୈଦେଶିକ ବାଣିଜ୍ୟ
ଶ୍ରେଣୀ:ପୁରାତନ ରୋମରର ବୈଦେଶିକ ବାଣିଜ୍ୟ
ଶ୍ରେଣୀ:ମଧ୍ୟ ଏସିଆର ଇତିହାସ
ଶ୍ରେଣୀ:ଚୀନ ରାଜଶାସନ ଇତିହାସ
ଶ୍ରେଣୀ:ଚୀନର ବୈଦେଶିକ ବାଣିଜ୍ୟ
ଶ୍ରେଣୀ:ଆନ୍ତର୍ଜାତିକ ସମ୍ବନ୍ଧର ଇତିହାସ
ଶ୍ରେଣୀ:ଖରାସାନର ଇତିହାସ
ଶ୍ରେଣୀ:ପାରସ୍ୟ ଇତିହାସ
ଶ୍ରେଣୀ:ରେଶମ
ଶ୍ରେଣୀ:ଚୀନର ବିଶ୍ୱ ଐତିହ୍ୟ ସ୍ଥଳୀ
ଶ୍ରେଣୀ:କାଜାଖସ୍ଥାନର ବିଶ୍ୱ ଐତିହ୍ୟ ସ୍ଥଳୀ
ଶ୍ରେଣୀ:ତାଜିକିସ୍ଥାନର ବିଶ୍ୱ ଐତିହ୍ୟ ସ୍ଥଳୀ
ଆଲୋକ ଅଗ୍ନିବେଶ

**ଆଲୋକ ଅଗ୍ନିବେଶ** (ଜନ୍ମ: ୧ ଅପ୍ରେଲ ୧୯୮୩), ଜଣେ ଓଡ଼ିଆ ମଞ୍ଚ ଅଭିନେତା ଓ ନିର୍ଦ୍ଦେଶକ । ଶତାବ୍ଦୀର କଳାକାର ନାଟ୍ୟାନୁଷ୍ଠାନ ସହ ଜଡ଼ିତ ହୋଇ, ସେ ବହୁ ନାଟକରେ ଅଭିନୟ ଓ ନିର୍ଦ୍ଦେଶନା କରିଛନ୍ତି । ପଶୁ ଚିକିତ୍ସକ ଭାବରେ ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟରୁ ଶିକ୍ଷା ସମାପ୍ତ କରି ବର୍ତ୍ତମାନ ଓମ୍‌ଫେଡ଼୍ ଅନୁଷ୍ଠାନରେ କାର୍ଯ୍ୟରତ ଅଛନ୍ତି ।

## ବାଲ୍ୟଜୀବନ ଓ ଶିକ୍ଷା 
ଆଲୋକ, ଗୋଟିଏ କଳାକାର ପରିବାରରେ ଜନ୍ମଗ୍ରହଣ କରିଥିଲେ । ପିତା ଧୀର ମଲ୍ଲିକ ଓ ମାତା ମନିଦୀପା ମଲ୍ଲିକ ଉଭୟ ମଞ୍ଚ ସହିତ ଜଡ଼ିତ । ପିତା ଧୀର ମଲ୍ଲିକ ଶତାବ୍ଦୀର କଳାକାର ଅନୁଷ୍ଠାନର ପ୍ରତିଷ୍ଠାତା । ଆଲୋକ ମାତ୍ର ତିନି ବର୍ଷ ବୟସରୁ ଅଭିନୟ ଆରମ୍ଭ କରିଥିଲେ । ସେ ଥିଲା ଏକ ଚା ବିକାଳିର ଚରିତ୍ର । ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟରୁ ପଶୁଚିକିତ୍ସକ ଓ ବେଲଜିୟମର "ଇଣ୍ଟରନେସନାଲ ମାନେଜମେଣ୍ଟ ଇନଷ୍ଟିଚୁଟ"ରୁ ଏମବିଏ ଡିଗ୍ରୀ ହାସଲ କରିଛନ୍ତି । ସେ ଭୁବନେଶ୍ୱରର "ଏସ କେ ସ୍କୁଲ ଅଫ ଆକ୍ଟିଂ"ରୁ ଅଭିନୟରେ ଡିପ୍ଲୋମା ମଧ୍ୟ ହାସଲ କରିଛନ୍ତି ।

## ନାଟକ ଜୀବନ 
ଆଲୋକ ୨୭ ବର୍ଷ ବୟସରେ ସେ ନିର୍ଦ୍ଦେଶନାରେ ପାଦ ରଖିଥିଲେ । ଏଯାବତ ସେ ୧୫ଟି ନାଟକର ନିର୍ଦ୍ଦେଶନା କରିସାରିଲେଣି । *ଚମଚମର ଖେଳ* (୨୦୦୧), ତାଙ୍କ ନିର୍ଦ୍ଦେଶିତ ପ୍ରଥମ ନାଟକ । ସେ ନିର୍ଦ୍ଦେଶକ *ରତନ ଥିୟାମ*, *କେ ଏନ ପାନିକର*, *ଉଷା ଗାଙ୍ଗୁଲି*, *ନଦିରା ବାବର* ଓ *ସୀମା ବିଶ୍ୱାସ*ଙ୍କ ଅଧିନରେ ସହ-ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ୨୦୦୯ରେ ସ୍ୱିଡେନର *ଗୋଥେନବର୍ଗ ଅପେରା*ରେ ଜଣେ ପର୍ଯ୍ୟବେକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ ।

## ଅଭିନୀତ/ନିର୍ଦ୍ଦେଶିତ ନାଟକ 
* ଚମଚମର ଖେଳ - ୨୦୧୧
* ତାସର ଦେଶ - ୨୦୧୧
* ଜାନୁଆରୀ ୩୦ - ୨୦୧୪
* ଚନ୍ଦ୍ରରଭା - ୨୦୧୫
* ଏବଂ ଅଭିମନ୍ୟୁ
* କନକ ଉପତ୍ୟକାର କାହାଣୀ - ୨୦୧୩
* ବ୍ୟାଘ୍ରାରୋହଣ
* ଯାଦୁକର
* ତରଳ ସୁନା
* ବକ୍ସି ଜଗବନ୍ଧୁ
*ଶକୁନ୍ତଳା
*Tandra lokara Prahari
*Agana Agani Bana lo Sangata
*Sangram
*Debadasi
*Devi
*Koti Bramhanda Sundari

## ସମ୍ମାନ ଓ ପୁରସ୍କାର 
* ଉସ୍ତାଦ ବିସମିଲ୍ଲା ଖାଁ ଯୁବ ପୁରସ୍କାର(କେନ୍ଦ୍ର ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରଦତ୍ତ) - ୨୦୧୫ 

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ନାଟ୍ୟକାର
ଶ୍ରେଣୀ:୧୯୮୩ ଜନ୍ମ
ଶାନ୍ତି ଦେବୀ

**ଶାନ୍ତି ଦେବୀ** (୧୮ ଅପ୍ରେଲ ୧୯୩୪-୧୬ ଜାନୁଆରୀ ୨୦୨୨) ଜଣେ ଭାରତୀୟ ଗାନ୍ଧିବାଦୀ ସମାଜସେବୀ ଥିଲେ । ସେ ଗୁଣପୁରଠାରେ ସେବା ସମାଜ ନାମକ ଅନୁଷ୍ଠାନ ପ୍ରତିଷ୍ଠା କରିଥିଲେ । ବିନୋବା ଭାବେଙ୍କ "ଅହିଂସାର ଅନ୍ୱେଷଣ" ପୁସ୍ତକର ସେ ଓଡ଼ିଆ ଅନୁବାଦ କରିଥିଲେ । ତାଙ୍କର ସମାଜସେବା ନିମନ୍ତେ ସେ ପଦ୍ମଶ୍ରୀ ଏବଂ ଯମୁନାଲାଲ ବଜାଜ ପୁରସ୍କାରରେ ସମ୍ମାନୀତ ହୋଇଥିଲେ । 

୨୦୨୨ ମସିହା ଜାନୁଆରୀ ୧୬ ତାରିଖରେ ଗୁଣୁପୁରୁଠାରେ ତାଙ୍କର ଦେହାନ୍ତ ହୋଇଥିଲା । ପିତାଙ୍କ ନାମ ଥିଲା ରାଜେନ୍ଦ୍ର ମୋହନ ଦାସ ଓ ମା'ଙ୍କ ନାମ ନେତ୍ରମଣି ଦେବୀ । ଦାଦା ରବୀନ୍ଦ୍ର ମୋହନ ଦାସ ଓ ଖୁଡ଼ି ଗୋଦାବରୀ ଦେବୀ ସମାଜସେବାରେ ବ୍ରତୀ ଥିଲେ । ମହାତ୍ମା ଗାନ୍ଧୀଙ୍କ ଓଡ଼ିଶା ଗସ୍ତକାଳରେ ଖୁଡ଼ି ଗୋଦାବରୀ ଦେବୀ ତାଙ୍କୁ ଓଡ଼ିଆ ପଢ଼ାଉଥିଲେ । ପିଲାଟି ଦିନରୁ ଶାନ୍ତି ଦେବୀ ଗାନ୍ଧିଜୀ ଏବଂ ବିନୋବା ଭାବେଙ୍କ ଆଦର୍ଶରେ ଅନୁପ୍ରାଣିତ ହୋଇଥିଲେ । ଶାନ୍ତି ଦେବୀ ଇଣ୍ଟରମିଡିଏଟ ପାସ କଲାପରେ କଲେଜ ଛାଡ଼ି ସମାଜ ସେବା ନିମିତ୍ତ ସ୍ୱାମୀ ରତନ ଦାସଙ୍କ ସହ କୋରାପୁଟ ଜିଲ୍ଲାକୁ ଚାଲିଆସିଥିଲେ । ୧୯୫୩ ମସିହାରେ ତତ୍କାଳୀନ କୋରାପୁଟ ଜିଲ୍ଲାର ସଂଖଳାପଦର ଗ୍ରାମରେ ଏକ ଆଶ୍ରମ ସ୍ଥାପନ କରି ଗ୍ରାମର ଦୁଃସ୍ଥ ତଥା ଅଶିକ୍ଷିତ ଆଦିବାସୀଙ୍କ ସେବା କରି ନିଜର ସମାଜ ସେବା ଆରମ୍ଭ କରିଥିଲେ ।

## ସମାଜସେବା 
thumb|ପଦ୍ମଶ୍ରୀ ପୁରସ୍କାର ଗ୍ରହଣ କରୁଥିବା ଅବସରରେ ଶାନ୍ତି ଦେବୀ
ସଂଖଳାପଦର ଗ୍ରାମରେ ଶାନ୍ତିଦେବୀଙ୍କ ପ୍ରୟାସରେ ଆଦିବାସୀଙ୍କ ଜୀବନ ଧାରାରେ ବେଶ୍ ପରିବର୍ତ୍ତନ ପରିଲକ୍ଷିତ ହେବାର ଦେଖି ସେ ୧୯୬୪ ମସିହାରେ ରାୟଗଡ଼ାଠାରେ ମାତ୍ର ସାତ ଜଣ ଆଦିବାସୀ ଝିଅଙ୍କୁ ନେଇ **ସେବା ସମାଜ** ନାମକ ଏକ ସେମାଜସେବୀ ଅନୁଷ୍ଠାନ ପ୍ରତିଷ୍ଠା କରିଥିଲେ । ୧୯୭୫ ମସିହାରେ ୨୫ଜଣ ଆଦିବାସୀ ପିଲାଙ୍କୁ ନେଇ ସେ ପୁଣି ଆଉ ଏକ ଆଶ୍ରମ ଗୁଣପୁରଠାରେ ପ୍ରତିଷ୍ଠା କରିଥିଲେ । ପୁଣି ୧୯୮୦ ମସିହାର ପ୍ରଳୟଙ୍କରୀ ବନ୍ୟା ପରେ ବାତ୍ୟା ପ୍ରପୀଡିତ ଆଦିବାସୀ ପିଲାଙ୍କ ସେବା ନିମିତ୍ତ ଜବରଗୁଡାଠାରେ ଅନ୍ୟ ଏକ ଆଶ୍ରମ ମଧ୍ୟ ପ୍ରତିଷ୍ଠା କରିଥିଲେ ।

ସେ ୧୯୯୩ ଫେବୃଆରୀରେ ଗୁଣପୁର ନିକଟସ୍ଥ ଲିମାମେଡାଠାରେ ଆଦିବାସୀ ଝିଅଙ୍କ ନିମନ୍ତେ ଏକ ଅନାଥାଶ୍ରମ ପ୍ରତିଷ୍ଠା କରିଥିଲେ । ଅନାଥାଶ୍ରମରେ ଶିଶୁ କନ୍ୟାଙ୍କ ସାମଗ୍ରିକ ବିକାଶ ଏବ ଛତିଶଗଡ଼ ଏବଂ ଓଡ଼ିଶାର ମାଓବାଦୀ ଅଂଚଳରେ ଶାନ୍ତି ପାଇଁ ତାଙ୍କର ମହତ୍ତ୍ୱପୂର୍ଣ୍ଣ ମହତ ଅବଦାନ ରହିଥିଲା ।

## ମୃତ୍ୟୁ 
୨୦୨୨ ମସିହା ଜାନୁଆରୀ ୧୬ ତାରିଖରେ ଗୁଣୁପୁରୁର ସେବା ସମାଜଠାରେ ତାଙ୍କର ପରଲୋକ ଘଟିଥିଲା ।

## ସମ୍ମାନ ଓ ପୁରସ୍କାର 
* ଅନାଥାଶ୍ରମରେ ଶିଶୁଙ୍କ ବିକାଶ ନିମନ୍ତେ ଅବଦାନ ପାଇଁ National Award for Child Welfare-ଫେବୃଆରୀ, ୧୯୯୧
* ଯମୁନାଲାଲ ବଜାଜ ସମ୍ମାନ-୧୯୯୪
* ମା’ ଘର ଫାଉଣ୍ଡେସନ ତରଫରୁ ପିସ ମେକର ଆବର୍ଡ-୨୦୧୪
* ପଦ୍ମଶ୍ରୀ - ୨୦୨୧

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ରତନ ଦାସ

**ରତନ ଦାସ** ହେଉଛନ୍ତି ଜଣେ ଗାନ୍ଧିବାଦୀ ସର୍ବୋଦୟ ନେତା, ଲେଖକ, ସମାଜସେବୀ ଏବଂ ସେବା ସମାଜ, ଗୁଣପୁରର ସହପ୍ରତିଷ୍ଠାତା ।

## ପ୍ରାଥମିକ ଜୀବନ 
୨୫ ମେ ୧୯୨୯ରେ ଜନ୍ମିତ ରତନ ଦାସ ଥିଲେ ସୁନହଟ, ବାଲେଶ୍ୱରର ଜମିଦାର ସାମନ୍ତ ରାଧା ରଞ୍ଜନ ଦାସ ଓ ବୃନ୍ଦାବତୀ ଦେବୀଙ୍କ ତୃତୀୟ ସନ୍ତାନ. ୧୯୪୪ ମସିହାରେ ବଙ୍ଗବାସୀ ମହାବିଦ୍ୟାଳରରେ ପ୍ରାରମ୍ଭିକ ଶିକ୍ଷା ସମାପ୍ତ କରି ସେ କଲିକତା ସିଟି ମହାବିଦ୍ୟାଳରରୁ ୧୯୪୮ ମସିହାରେ ସ୍ନାତକ ଡିଗ୍ରୀ ହାସଲ କଲେ ।

## ସମାଜସେବା 
ମଧୁସୂଦନ ଆଇନ ମହାବିଦ୍ୟାଳୟରୁ ୧୯୫୦ ମସିହାରେ ଆଇନରେ ସ୍ନାତକ ଡିଗ୍ରୀ ହାସଲ କରିବାପରେ ସହଧର୍ମିଣୀ ଶାନ୍ତି ଦେବୀଙ୍କ ସହ କୋରାପୁଟ ଜିଲ୍ଲାକୁ ଚାଲିଆସି ୧୯୫୩ ମସିହାରେ ବିନୋବାଙ୍କ ଭୂଦାନ ଆନ୍ଦୋଳନରେ ସାମିଲ ହେଲେ । ଏହି ଦମ୍ପତ୍ତି ତତ୍କାଳୀନ କୋରାପୁଟ ଜିଲ୍ଲାର ସଂଖଳାପଦର ଗ୍ରାମରେ ଏକ ଆଶ୍ରମ ସ୍ଥାପନ କରି ଏହି ଦମ୍ପତ୍ତି ଗ୍ରାମର ଦୁଃସ୍ଥ ତଥା ଅଶିକ୍ଷିତ ଆଦିବାସୀଙ୍କ ସେବା କରି ନିଜର ସମାଜ ସେବା ଆରମ୍ଭ କରିଥିଲେ । ସଂଖଳାପଦର ଗ୍ରାମରେ ଶାନ୍ତି ଦେବୀଙ୍କ ପ୍ରୟାସରେ ଆଦିବାସୀଙ୍କ ଜୀବନ ଧାରାରେ ବେଶ୍ ପରିବର୍ତ୍ତନ ପରିଲକ୍ଷିତ ହେବାର ଦେଖି ୧୯୬୪ ମସିହାରେ ରାୟଗଡାଠାରେ ମାତ୍ର ଆଠ ଜଣ ଆଦିବାସୀ ଝିଅଙ୍କୁ ନେଇ ସେମାନେ **ସେବା ସମାଜ** ନାମକ ଏକ ସେମାଜସେବୀ ଅନୁଷ୍ଠାନ ପ୍ରତିଷ୍ଠା କଲେ । ୧୯୭୫ ମସିହାରେ ୨୫ଜଣ ଆଦିବାସୀ ପିଲାଙ୍କୁ ନେଇ ପୁଣି ଆଉ ଏକ ଆଶ୍ରମ ଗୁଣପୂରଠାରେ ପ୍ରତିଷ୍ଠା କଲେ । ପୁଣି ୧୯୮୦ ମସିହାର ପ୍ରଳୟଙ୍କରୀ ବନ୍ୟା ପରେ ବନ୍ୟା ପ୍ରପୀଡିତ ଆଦିବାସୀ ପିଲାଙ୍କ ସେବା ନିମିତ୍ତ ଜବରଗୁଡାଠାରେ ଅନ୍ୟ ଏକ ଆଶ୍ରମ ମଧ୍ୟ ପ୍ରତିଷ୍ଠା ହେଲା । ୧୯୯୩ ଫେବୃଆରୀରେ ଗୁଣପୁର ନିକଟସ୍ଥ ଲିମାମେଡାଠାରେ ଆଦିବାସୀ ଝିଅଙ୍କ ନିମନ୍ତେ ଏକ ଅନାଥାଶ୍ରମ ପ୍ରତିଷ୍ଠା ହେଲା । ଅନାଥାଶ୍ରମରେ ଶିଶୁ କନ୍ୟାଙ୍କ ସାମଗ୍ରିକ ବିକାଶ ଏବ ଛତିଶଗଡ଼ ଏବଂ ଓଡ଼ିଶାର ମାଓବାଦୀ ଅଂଚଳରେ ଶାନ୍ତି ପାଇଁ ଏହି ଦମ୍ପତ୍ତିଙ୍କ ମହତ୍ତ୍ୱପୂର୍ଣ୍ଣ ଅବଦାନ ରହିଛି ।
ପରିଶେଷରେ ୧୪ ଏପ୍ରିଲ ୨୦୧୭ ସେ ଇହଧାମ ତ୍ୟାଗ କରିଥିଲେ ।

## ସମ୍ମାନ ଓ ପୁରସ୍କାର 
* International Award for peace and temperance for Asia by IOGT, London-1997
* Dadabhai Naroji New Millenium International Award -2000
* Lifetime Achievement Award by United Writers Association-2000
* International university for contemporary studies, Washingtonଦ୍ୱାରା ସମ୍ମାନ ସୂଚକ Doctorate of Philosophy ଡିଗ୍ରୀ ଲାଭ
* ଜୁନ, ୨୦୧୪ରେ ସେ ରାୟଗଡା ଜିଲ୍ଲା ଭିଜିଲାନ୍‌ସ କମିଟିର ସଦସ୍ୟ ମନୋନୀତ ହେଲେ ।
* ହରିଶ୍ଚନ୍ଦ୍ର ବକ୍ସିପାତ୍ର ସ୍ମାରକୀ ସମ୍ମାନରେ ମଧ୍ୟ ସମ୍ମାନିତ-୨୦୧୫

## ପ୍ରକାଶିତ ବହି 
* Jayaprakash Narayan: His Life and Mission 
* Poverty and Hunger: Causes and Consequences
* Gandhi in 21st Century.
* Bring Back Gandhi.
* The Philosophy of Sarvodaya.
* Gandhi As Spelt out by Vinoba.
* Vinoba - The Revolutionary Saint.
*Gandhi and Mao: in Quest of Analogy
*The Unending Quest - Autobiography of Social activist, Gandhian and Sarvodaya leader Dr Ratan Das.

## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:୨୦୧୭ ମୃତ୍ୟୁ